Viši sud u Beogradu odbio izručiti Darka Eleza Bosni i Hercegovini\n"Nisu ispunjene pretpostavke"\nViši sud u Beogradu odbio je molbu Bosne i Hercegovine za izručenje Darka Eleza (40), koga traži zbog niza krivičnih djela organizovanog kriminala\nViši sud je utvrdio da nisu ispunjene sve pretpostavke za njegovo izručenje BiH.\nPrecizira u saopštenju da je u prvom stavu rješenja suda utvrđeno da pretpostavke za neka krivična djela jesu ispunjena, dok u drugom stavu utvrđuje da za drugi niz krivičnih dijela nisu ispunjene pretpostavke za izručenje, zbog čega se molba odbija.\nProtiv ovog rješenja dozvoljena je žalba Apelacionom sudu u Beogradu u roku od tri dana od dana prijema prepisa rješenja, saopštio je Viši sud u Beogradu.\nTužilaštvo Bosne i Hercegovine saopštilo je nakon hapšenja Eleza u Beogradu da traži njegovo izručenje na osnovu potvrđene optužnice u predmetu “Lutka”, kao i radi istrage koju zajedno sprovode to Tužilaštvo i Ministarstvo unutrašnjih poslova Republike Srpske, zajedno sa partnerskim institucijama regiona.\nTa istraga se odnosi na teška krivična djela počinjena na području Istočnog Sarajeva i drugih dijelova BiH, među kojima su ubistva počinjena “metodama mafijaških likvidacija”, 2018. i 2019. godine, zatim planiranja i pokušaja ubistava na području Istočnog Sarajeva i Bijeljine, te iznuda, zastrašivanja i drugih krivičnih dela na štetu oštecenih osoba sa podrucja Istočnog Sarajeva i BiH, precizira se u saopštenju u koje je Tanjug imao uvid.\nLokalni mediji su prenijeli da je riječ o ubistvima – vlasnika svadbenog salona “Rodeo” Siniše Miličevića zvanog Tigar u maju 2018. godine i vlasnika noćnog kluba “Sparta” Miloša Ostojića u januaru 2019. godine u Istočnom Sarajevu.\nTužilaštvo BiH ističe da je u saradnji sa partnerskim institucijama došlo do saznanja da je organizator i koordinator počinjenih krivičnih djela, zajedno sa drugim osobama, upravo Darko Elez, koji je uhapšen u Beogradu po potjernici Interpola Sarajevo.\nEleza tužilaštvo takođe traži radi procesuiranja na osnovu potvrđene optužnice iz slučaja “Lutka”, koja ga tereti za organizovani kriminal u vezi sa više teških krivičnih djela među kojima su ubistva, pokušaj ubistva, pljačke transporta novca i druga krivična djela počinjena u od 2005. do 2009. godine.\nMinistarstvo pravde Srbije primilo je 22. decembra originalnu molbu Bosne i Hercegovine za izručenje Eleza, koje su proslijeđene sudu na odlučivanje o ispunjenosti uslova za izručenje.\nUpućen prijedlog za produženje pritvora Darku Elezu\nPredložen pritvor za Nedeljka Lizdeka koji se dovodi u vezu s Elezovom grupom\nZatraženo produženje pritvora Darku Elezu za još dva mjeseca


Novoobjavljenjeni satelitski snimci\nPiše: Mike Eckel, priredila Biljana Jovićević\nNovoobjavljeni satelitski snimci sugerišu da je Rusija obnovila bunker za skladištenje oružja u svojoj enklavi na Baltičkom moru, Kalinjingradu. Neki američki stručnjaci smatraju da Moskva možda razmatra mogućnost da tamo rasporedi nuklearno oružje.\nFotografije koje je u ponedjeljak objavila Federacija američkih naučnika (FAS) predstavljaju posljednji razlog za zabrinutost zapadnih vojnih posmatrača u vezi sa ruskim vojnim sposobnostima u regionu između Litvanije i Poljske, koji je istovremeno i dom ruske Baltičke flote.\nHans Kristensen, ugledni nuklearni ekspert i direktor Nuklearnog informativnog projekta Federacije naučnika, kaže da fotografije pokazuju da je bunker za oružje, smješten oko 50 kilometara od poljske granice, od 2016. u velikoj mjeri renoviran.\n"To je mjesto koje posmatramo prilično dugo i bilo je nekih poboljšanja ranije na njemu, ali ništa dramatično kao sada. Ovo je prvi put da je jedan od njihovih bunkera iskopan i očigledno obnovljen", kaže Kristensen.\n"Prema mom saznanju, to je jedini prostor za skladištenje nuklearnog oružja u regionu Kalinjingrada. Ima sve otiske prstiju tipičnog ruskog mjesta za skladištenje oružja", dodaje ovaj stručnjak.\n"Posljednja poboljšanja očigledno otvaraju pitanja o operacionom statusu tog prostora", naveo je Kristensen, dodajući da "satelitski snimci ne omogućavaju jasne odgovore na ova pitanja".\n"Oko njega se nalazi opsežna višeslojna ograda. Sami bunkeri imaju i trostruku ogradu oko njih. To su tipične karakteristike svih ostalih mjesta za skladištenje nuklearnog oružja o kojima znamo u Rusiji", pojašnjava.\nKristensen je rekao da ostaje nejasno da li su te nuklearne bojeve glave na tom mjestu ili se Rusija sprema da ih prebaci tamo, što je potez koji bi dramatično podigao tenzije sa NATO-om.\n"Ove slike ne dokazuju da je u Kalinjingardu sada nuklearno oružje, ali pokazuju da je riječ o jednom aktivnom mjestu", upozorava Kristensen.\nPrema njegovim riječima, zvanična ruska politika tvrdi da su takozvani "nestrateški oružani sistemi" u suštini malo bojevo oružje kratkog dometa, smješteno u glavnom skladištu unutar ruske granice.\nRenoviranje objekta u Kalinjingradu, u Kulikovu, znači da bi veoma brzo mogli biti snabdjeveni sa takvim bojevim glavama tokom kriza. Alternativno, taj objekat bi mogao biti poboljšan kako da bi nuklearno oružje moglo biti pomjereno za kratko vrijeme.\nLokacija Kalinjingrad je naročito problematična za NATO vojne planere. Čak i oružje kratkog dometa, koje je stacionirano u ovom regionu, može dovesti NATO članice u rizik, jer su mu u dometu gradovi poput Varšave i Berlina.\nKrajem januara, glavni raketni komandir za region Kalinjingrada, pukovnik Anatolij Gorodetski, je izjavio da su inžinjeri završili izgradnju neophodne infrastrukture da bi mogli da postave unaprijeđeni balistički raketni sistem Iskander-M.\nPar dana kasnije, Vladimir Šamanov, bivši vojni komandir, koji je sada šef Komiteta za odbranu u donjem domu ruskog parlamenta Dumi, je objavio da je Iskander-M sistem u stvari već raspoređen. Potom je ministar odbrane Litvanije takođe potvrdio raspoređivanje balističkog raketnog sistema.\nZvaničnici SAD i NATO-a su saopštili da je lokacija za takav raketni sistem destabilizujuća\nZvaničnici SAD i NATO-a su saopštili da je lokacija za takav raketni sistem destabilizujuća.\nNaime, još od ruske aneksije ukrajinskog poluostrva Krim, u martu 2014, te sukoba na istoku Ukrajine koji su uslijedili, a u kojima Rusija podržava proruske separatiste, zemlje Baltika, među njima i bivše sovjetske republike, ali i Poljska i drugi ruski susjedi u toj oblasti, u stalnom su strahu od poteza Moskve i nagomilavanja vojnih snaga u toj oblasti.\nNATO je tim povodom takođe preduzeo određene korake u vidu formiranja brzih snaga od nekoliko hiljada trupa i njihovog raspoređivanja na Baltiku, da bi odvratili potencijalnu prijetnju.


Srbija i RS obeležavaju Dan sećanja na stradale u 'Oluji'\nIzvor: RTS, 04.Avg.2021, 05:58\nSrbija i RS obeležavaju Dan sećanja na stradale u "Oluji"\nU zemunskom naselju Busije u kojem uglavnom žive izbeglice iz Hrvatske danas će biti održana centralna manifestacija - Dan sećanja na sve stradale i prognane Srbe u vojnoj akciji "Oluja" koja je počela 4. avgusta 1995. godine napadom na tadašnju Republiku Srpsku Krajinu u kojoj je proterano 220.000 Srba, a skoro 2.000 je ubijeno.\nObeležavanju tog tragičnog događaja za srpski narod koji Hrvatska slavi kao dan pobede i domovinske zahvalnosti prisustvovaće >> Pročitaj celu vest na sajtu RTS << predsednik Srbije Aleksandar Vučić i rukovodstvo Republike Srpske, a skup počinje u 19.30.\n"Da u tom divnom naselju odamo poštu poginulima i prisetimo se svih prognanih u najvećem etničkom čišćenju posle Drugog svetskog rata", rekao je Vučić.\nSrpsko narodno vijeće saopštilo je da će u ime srpskog naroda u Hrvatskoj godišnjicu "Oluje" obeležiti kao i do sada, sećanjem na stradanje srpskog naroda, ali ukazuju i da se tom prilikom ne smeju zaboraviti stradanja hrvatskog naroda.\nSNV podseća da je pre 26 godina započela akcija "Oluja", koja je nakon, obimom manje, ali po posledicama jednake akcije "Bljesak", prouzrokovala istorijski egzodus Srba s područja zapadne Slavonije, Banije, Korduna, Like i severne Dalmacije.\nMinistar unutrašnjih poslova Aleksandar Vulin izjavio je da je hrvatska zločinačka akcija "Oluja" bila najveće etničko čišćenje počinjeno posle Drugog svetskog rata, za koje do danas niko nije odgovarao.\nPredsednik Saveza Srba iz regiona Miodrag Linta ocenio je da akcija "Oluja" predstavlja završni čin etničkog čišćenja srpskog naroda sa područja današnje Hrvatske.\n"Oluja" je počela 4. avgusta 1995. godine napadom hrvatske vojske i Hrvatskog vijeća odbrane na Republiku Srpsku Krajinu, zbog čega se svake godine taj datum obeležava kao dan posvećen stradalim i prognanim Srbima na teritoriji Hrvatske.\nDokumentaciono-informacioni centar "Veritas" na svojoj evidenciji ima 1.877 imena Srba poginulih i nestalih tokom i nakon hrvatske vojne operacije "Oluja".\nOd tog broja je 1.228 (65 odsto) civila, od kojih su oko tri četvrtine bili stariji od 60 godina, ističe se u saopštenju te nevladine organizacije, povodom 26. godišnjice "Oluje".\nRTS: Dan sećanja na stradanje i progon Srba u "Oluji"\nU zemunskom naselju Busije u kojem uglavnom žive izbeglice iz Hrvatske danas će biti održana centralna manifestacija - Dan sećanja na sve stradale i prognane Srbe u vojnoj akciji Oluja koja je počela 4. avgusta 1995. godine napadom na tadašnju Republiku Srpsku Krajinu u kojoj je proterano 220.000...


Er Srbija prijavila neto dobit od 9,5 miliona evra za 2019. godinu – Bankar.rs\nHome/ANALIZE/Er Srbija prijavila neto dobit od 9,5 miliona evra za 2019. godinu\nNacionalna avio-kompanija Srbije saopštila je danas da je u 2019. godini ostvarila neto dobit od 9,5 milion evra.\n“Uz nastavak unapređenja poslovanja tokom 2018. godine, kao i najveće do sada širenje mreže sa ukupno 23 nove destinacije, u šestoj godini poslovanja prijavili smo neto dobit od 9,5 miliona evra. Prevezeno je 2,81 miliona putnika, kapacitet za prevoz putnika, iskazan kao proizvod raspoloživog broja sedišta i ukupno pređenih kilometara (Available Seat Kilometers – ASK) povećan je na 4,45 milijardi”, navodi se u saopštenju Er Srbije.\nDalje se navodi da je postavljen i novi rekord čarter saobraćaja od kojeg su prihodi za četvrtinu (za dodatnih 24,17 odsto, na 25,7 miliona evra) veći u odnosu na 2018. godinu.\nZa godinu dana otvorene su 23 nove destinacije, uz pokretanje saobraćaja sa dva nova aerodroma u Srbiji – Niša i Kraljeva.\nU prošloj godini nastavljeno je sa rastom prihoda u oblasti prodaje dodatnih usluga, za 27,54 odsto u odnosu na 2018. godinu.\nUkupan broj putnika prevezenih u 2019. godini iznosi 2,81 miliona. Krajem oktobra prošle godine, Er Srbija je proslavila još jedan istorijski trenutak i poželela dobrodošlicu svom jubilarnom 15-milionitom putniku za šest godina poslovanja. Kapacitet za prevoz putnika, iskazan kao proizvod raspoloživog broja sedišta i ukupno pređenih kilometara (Available Seat Kilometers – ASK) iznosi 4,45 milijardi, što predstavlja povećanje za 428 miliona, u odnosu na prethodnu godinu.\nČarter brend Aviolet obavio je u 2019. godini rekordnih 2.286 letova, od ukupno 33.322 realizovanih operacija kompanije.\nRast svih operativnih pokazatelja u 2019. godini, uključujući i finansijske rezultate poslovanja, pokazuje da je nastavak primene mera za unapređivanje i optimizaciju poslovanja iz 2018. godine dao pozitivne rezultate. Er Srbija nastoji da se prilagođava i menja nabolje, efektivno je reagovala da bi iskoristila značajne mogućnosti na tržištu, promovisala je održive poslovne prakse i dodatno učvrstila svoj status lidera u regionu.\nTokom prvih meseci 2020. godine, Er Srbija je nastavila sa rastom, pa je tako i u januaru i u februaru zabeležila za preko 20 odsto više putnika, u poređenju sa istim mesecima prethodne godine. Od sredine marta, usled pandemije Korona virusa, prekinuto je obavljanje komercijalnog putničkog avio-saobraćaja. Postepena obnova letova počela je od 21. maja i od tada se neprekidno prilagođava ograničenjima u putovanjima i zabranama letenja. U međuvremenu, Er Srbija nastavlja sa razvojem inovativnih projekata u interesu putnika, pre svega sa digitalizacijom i personalizacijom proizvoda, u skladu sa dugoročnom strategijom i svetskim trendovima u avio-industriji. Tako su samo u julu ove godine pokrenuti nova mobilna aplikacija Er Srbije, kao i projekti „Propusnica za let“ i „Keep Boarding“.\nair serbia Er Srbija neto profit\nSociete Generale zabeležila gubitak od 1,26 milijardi evra u drugom kvartalu


СРПСКА НЕЗАДОВОЉНА РАДОМ ИНСТИТУЦИЈА БиХ | Јадовно 1941. – КУЛТУРА СЈЕЋАЊА\nTematska konferencija Zajedničke komisije za ljudska prava Parlamentarne skupštine BiH posvećena 30. avgustu, Međunarodnom danu nestalih\nPredstavnici udruženja porodica nestalih lica iz Republike Srpske danas su u Sarajevu izrazili nezadovoljstvo radom institucija BiH koje se bave rješavanjem pitanja nestalih.\nNa tematskoj konferenciji Zajedničke komisije za ljudska prava Parlamentarne skupštine BiH posvećene 30. avgustu, Međunarodnom danu nestalih, predsjednik Saveza udruženja porodica zarobljenih i nestalih lica Republike Srpske Smilja Mitrović istakla je da ni 20 godina nakon rata nije moguće saznati istinu o nestalima, a, pri tome, postoje institucije koje su zadužene za ovaj problem.\nZahtijevajući ubrzanje procesa traženja nestalih, bez obzira na vjeru i naciju, Mitrovićeva se založila za rješavanje pitanja 5.000 posmrtnih ostataka za koje se ne zna kome pripadaju.\nRadom institucija zaduženih za traženje nestalih, posebno Instituta za nestala lica i Tužilaštva BiH nezadovoljni su i predsjednik Republičke organizacije porodica zarobljenih i poginulih boraca i nestalih civila Nedeljko Mitrović te predsjednik Udruženja porodica nestalih Sarajevsko-romanijske regije Milan Mandić.\nPrema zvaničnim podacima, u BiH se traga za još 8.000 nestalih, ali Mandić tvrdi da je u BiH još 15.000 nestalih lica.\nOd Tužilaštva BiH Mandić traži odgovore na pitanja kada će početi istraga o nelegalnim razmjenama posmrtnih ostataka, kao i kada će početi procesuiranje ratnih zločinaca po komandnoj odgovornosti.\n“Savjetu ministara BiH upućujem pitanje – kad će početi nadzirati primjenjivanje Zakona o nestalima, čiji se nijedan član ne sprovodi”, dodao je Mandić.\nPrema Mitrovićevim riječima, nakon osam godina rada Instituta za nestala lica BiH pokazale su se opravdanim rezerve koje su prilikom njegovog formiranja imale organizacije porodica nestalih iz Srpske.\n“Institut se ponaša kao masonska loža – imaju svoja sredstva i svoje organe, a Savjetodavni odbor instituta moli ih za izvještaje”, rekao je Mitrović, koji je iskazao nezadovoljstvo i brzinom i efikasnošću rada Tužilaštva BiH na ekshumacijama nestalih.\nPredsjednik Udruženja hrvatskih stradalnika “Grabovica `93” Josip Drežnjak upitao je zašto se, ako je pravosuđe BiH nezavisno, svi ratni zločini podjednako ne procesuiraju, dok je Edin Ramulić, iz udruženja “Izvor” iz Prijedora, ocijenio da u BiH nisu iskorišteni svi kapaciteti za traženje nestalih.\nPozdravljajući skup potpredsjedavajući Komisije Halid Genjac istakao je da je u BiH pronađeno i identifikovano 70 odsto od 30.000 nestalih.\n“Današnjom konferencijom želimo ukazati na razmjere ovog problema, izuzetno bolnog za porodice, i potrebu njegovog rješavanja”, rekao je Genjac, upozoravajući da žrtve nisu samo nestali, nego i njihove porodice.\nPrema njegovim riječima, rješavanjem pitanja nestalih, doprinosi se izgradnji mira, povjerenja i tolerancije, te se sprečava ponavljanje situacija koje su dovele do ovoga.\nPredsjedavajući Kolegijuma direktora Instituta za nestala lica BiH Milutin Mišić smatra da BiH nema adekvatan institucionalni odgovor za traženje nestalih.\n“Institut ne traži nestale, nego sakrivene”, rekao je Mišić i dodao da je teško nositi se sa institucijama koje se bave prikrivanjem okolnosti nestanka i tragova.\nZalažući se za završetak centralne evidencije nestalih, Mišić je istakao da centralna evidencija treba da bude alat za traženje nestalih, ali i zajednička arhiva i istina o nestalima.\nPrema Mišićevim riječima, Institut ima materijalne, tehničke i finansijske probleme da rješava pitanje nestalih, a i metodološki je prevaziđen.\nOn smatra da na nivou BiH nema koordinacije institucija koje se bave pitanjem traženja nestalih.\nŠef programa zapadnog Balkana u Međunarodnoj komisiji za nestala lica (ICMP) Metju Holida ocijenio je da je za 20 godina u BiH napravljen ogroman napredak.\nIznoseći stav ICMP-a da BiH treba da podrži rad Insituta ako želi da riješi pitanje nestalih, Holida je rekao da je potrebno verifikovati centralnu evidenciju nestalih i osnovati fond za podršku porodicama nestalih.\nMinistar za ljudska prava i izbjeglice BiH Semiha Borovac poručila je da su ovo ministarstvo i Savjet ministara BiH opredijeljeni da nastave započete aktivnosti unapređenja procesa traženja nestalih.\n“Vlast ima aktivan odnos prema ovom problemu”, rekla je Borovac i priznala da koordinacija institucija uključenih u traženje nestalih nije dovoljna.\nNavodeći da je potrebno ispitati efikasnost rada Instituta za nestale nakon isteka mandata upravljačke strukture, Borovac je najavila da će u budžetu BiH za 2016. godinu prvi put biti izdvojeno 40.000 KM za udruženja nestalih.\nJedna od poruka današnje konferencije je da problem nestalih treba riješiti aktivnom ulogom svih institucija uključenih u ovaj problem.\nMITROVIĆ: SAVJET MINISTARA DA PREUZME OSNIVAČKU …


Svetlana Cenić: “To što je RS zamislio, praktično je neizvodljivo, jasno u izvornom Daytonu piše…” – Magazin Plus\nHome/-TopSLIDE/Svetlana Cenić: “To što je RS zamislio, praktično je neizvodljivo, jasno u izvornom Daytonu piše…”\nSVETLANA CENIĆ POJAŠNJAVA KO ĆE VRAĆATI KREDIT MMF-u: “To što je RS zamislio, praktično je neizvodljivo, jasno u izvornom Daytonu piše…”\nIz MMF-a pitaju kako će se vraćati kredit ukoliko se RS povuče iz UIO, ali i predstavnici vlasti manjeg entiteta znaju šta kaže izvorni Dayton.\nProteklih dana zvaničnici MMF-a uputili su pismo predsjedavajućem Vijeća ministara BiH Zoranu Tegeltiji, u kojem izražavaju zabrinutost zbog pokušaja urušavanja Uprave za indirektno oporezivanje BiH koje rade predstavnici RS-a. Naime, šefica Misije MMF-a za BiH Aline Iancu ističe “da bi povlačenje RS-a iz UIO imalo velike ekonomske posljedice za sve”, zbog čega je zatražen i hitan sastanak s Fiskalnim vijećem.\n“Želimo razgovarati o tome kako će se osigurati pravovremeno servisiranje vanjskog duga BiH, uključujući dug prema MMF-u, u slučaju rasformiranja UIO ili u slučaju da Uprava bude lišena naplate PDV-a”, navedeno je u pismu, piše Oslobođenje.\nSvetlana Cenić, ekonomska analitičarka, kaže za Oslobođenje da je sistem indirektnih poreza “tako ustrojen, kao i raspodjela prihoda od indirektnih poreza, da prioritet ima država, odnosno finansiranje državnih institucija”.\n“I onda iz toga ide otplata inostranih kredita, vanjskih obaveza, gde i budžet u svom naslovu države ima ono ‘i upravljanje međunarodnim obavezama’. Prema tome, onda će Republika Srpska biti dužna kad bi se to kojim slučajem desilo, onda bi morala uplaćivati sa svojih računa. Pogledajte i drugu stranu, gde je sistem indirektnih poreza, ako se vraćamo na izvorni Dayton, osim PDV-a sve bi bilo kao nekad porez na promet, u nadležnosti države (putarina, akcize, carine). Ako gledamo izvorni Dayton, onda bi trebalo formirati i transportnu kompaniju koja nikada nije formirana, a koja će odlučivati o gradnji infrastrukture. Ona bi odlučivala i o putarinama i svim ostalim naknadama. Znači RS-u bi u njegovoj upravi, pored direktnih poreza koji su u nadležnosti entiteta, ostao samo porez na dodatnu vrednost”, kaže Cenić i pita se “šta će biti onda sa ostalim nadležnostima, carinama, kako će se raspoređivati”.\n“Time RS gubi značajan deo prihoda i oni se sad raspoređuju po krajnjoj potrošnji. Ne ko je gde uplatio, nego ko je gde potrošio”, kaže Cenić.\nKad bi se to desilo, smatra Cenić, bilo bi i duplog oporezivanja, gdje bi se plaćao PDV i u Federaciji i RS-u.\n“To što je RS zamislio, praktično je neizvodljivo, jer nemaju odgovor na sva ova pitanja, kao i šta ćemo s međunarodnim obavezama, jer jasno u izvornom Daytonu piše šta kad jedan ne može da vrati dug, odnosno ostali nisu dužni da vraćaju te dugove za drugi entitet. Na to RS nema odgovor, kao što nema odgovor šta će se desiti sa ogromnim prihodovnim vakuumom što se tiče budžeta RS-a, kao i sa raspodelom ostalih stvari iz sistema indirektnih poreza koji su na državnom nivou”, kaže Cenić.\nPismo su, osim Tegeltije, dobili članovi Fiskalnog vijeća premijer FBiH Fadil Novalić, premijer RS-a Radovan Višković, ministar finansija i trezora BiH Vjekoslav Bevanda, ministrice finansija FBiH i RS-a Jelka Milićević i Zora Vidović, Senad Softić, guverner Centralne banke BiH, te Esed Kadrić, gradonačelnik Brčko distrikta.\nReakciju na pismo predstavnika MMF-a, kao i odgovor “ko će vraćati kredit ukoliko se RS povuče iz UIO”, iz kabineta predsjedavajućeg Tegeltije obećali su poslati danas.


Kragujevac - Počinje 11. Sajam turizma u Kragujevcu - Vesti iz Kragujevca i Šumadije - Pressek.rs\nKragujevac Petak, 22. novembar 2019.\nJedanaesti „Međunarodni sajam turizma i seoskog turizma” u Kragujevcu počinje u petak, 22. novembra, a vrata Sajma biće otvorena do nedelje, 24. novembra. Sajam će svečano biti otvoren u 11 sati.\nPrvog dana sajma, u Medija centru, biće predstavljen projekat LAG Levač i inicijative za razvoj lovnog turizma u Šumadijskom okrugu kroz „Međuopštinski projekat za razvoj lovnog turizma na teritoriji Šumadijskog okruga“, a biće održan i sastanak turističkih agencija YUTA iz Centralne Srbije.\nDrugog dana sajma biće održana prezentacija projekta BSC Informativnog centra iz Novog Sada „Jaka žena – snažno selo“.\nOrganizovane su brojne prezentacije, kojima izlagači promovišu svoje turističke potencijale, a svakako će prvog dana biti najzanimljivije prezentacije i promocije Prvog šumadijskog festivala rakije (štand GTO „Kragujevac“), manifestacije „Dani banice“ (štand Turističke organizacije Bele Palanke), kao i promocija turističkih potencijala opština Novi Bečej i Bečej, i promocija Potisja.\nDrugog dana sajma najveću pažnju će privući promocija manifestacije „Salon vina Kragujevac 2020“ (štand GTO „Kragujevac“), turističke ponude Centralne Srbije i Knića, kao i manifestacije „Levačka pasuljijada“ (plato ispred hale).\nPoslednjeg dana sajma biće održana promocija vojvođanskog disnatora, kada će biti i organizovano takmičenje u kuvanju rakije (Šumadijskog čaja).\nU bogatom kulturno umetničkom programu nastupiće ansambli i solisti Kulturno umetničkog društva „Lepenica“, Akademskog folklornog ansambla „Svetozar Marković“, Srpskog ansambla „Smilje“, Kulturno-umetničkog društva „Šumadijski vez“ i Centra za negovanje tradicionalne kulture „Abrašević“.\nU okviru Sajma turizma biće organizovan i sada već tradicionalni Sajam zimnice.\nCena ulaznice je 100 dinara, dok su grupne (više od 10 osoba) 50 dinara. Svaka kupljena ulaznica postaje potencijalni dobitnik jednog od brojnih nagradnih putovanja.\nRadno vreme Sajma je od 10 do 18 sati u petak i subotu, dok će u nedelju posetioci moći da dođu od 10 do 15 sati, kada će biti uručene nagrade za najlepši štand, najbolji promo materijal, prezentaciju, kao i najboljima na Sajmu zimnice i za kuvanje „Šumadijskog čaja“.\n· Petak, 22. novembar 2019. SPD Radnički na Sajmu sporta u Beogradu


2. juna 2022. - Leutar.net\nCIK oduzeo mandat Kostadinu Vasiću\nCentralna izborna komisija Bosne i Hercegovine, na današnjoj sjednici u Sarajevu, oduzela je poslanički mandat Kostadinu Vasiću. Vasić je poslanik Ujedinjene Srpske a sredinom maja osuđen je pravosnažno na deset […]\nNevesinje: Otvoren obnovljeni Dom kulture\nIzvor: Top Portal 28.9.2018 god. Premijerka Republike Srpske Željka Cvijanović otvorila je danas u Nevesinju obnovljeni Dom kulture u čiju rekonstrukciju su vlade Srpske i Srbije uložile 500.000 KM. Cvijanovićeva […]\nRegistracija vozila u Republici Srpskoj drastično je poskupila jer su se osiguravajuća društva koja posluju na teritoriji Republike Srpske dogovorila da poštuju zakon i ukinu popuste. U suštini, osiguravajuća društva […]


Novi napad na imovinu Vijesti\nZapaljeni automobil redakcije Vijesti\nPodgorički dnevnik Vijesti je ponovo bio meta napada koji se dešavaju već duže vrijeme. Nakon fizičkih napada na novinare i rukovodstvo ovog lista, aktiviranje eksplozivnih naprava pod prozorom glavnog urednika, kamenovanje zgrade i serije paljenja službenih vozila, u Podgorici je u noći sa srijede na četvrtak zapaljen još jedan automobil "Vijesti".\nIz policije za sada nema nikakve informacije u vezi sa ovim događajem i, eventualno, tragovima koji bi mogli ukazati na krivca.\nAutomobil marke "nisan" je prvo poliven benzinom, a potom i zapaljen, a u požaru je izgorio prednji dio vozila.\nPodgoričke "Vijesti" napadnute eksplozivom\nEksploziv velike razorne moći bačen je krajem decembra ispred zgrade lista “Vijesti”, ispod prozora glavnog urednika, u trenutku dok je u redakciji bilo 15 novinara.\nPukim slučajem niko nije povrijeđen, a od jake detonacije demolirane su podrumske prostorije i polomljena stakla na prozorima nekoliko kancelarija.\n”Ovim se prije svega nastavlja kreiranje ambijenta stvaranja straha kod građana koji su svakodnevno izloženi vijestima o podmetanju eksplozivnih naprava, razbojništvima, provalama i krađama. Druga stvar je činjenica da je automobil Vijesti zapaljen u danu kada je objavljen porazni izvještaj Reportera bez granica za Crnu Goru i to ukazao na to da iza novog napada ne stoji neko “neupućen”. U svakom slučaju, odgovornost za ovaj napad i paljenje vozila Vijesti kao i za sve prošle odgovoran je vrh vlasti kao i institucije koje niejsu u stanju da obezbijede ambijent za elementarno izvještavanje i slobodno izražavanje“, kaže urednik političke rubrike dnevnika Vijesti Vlado Žugić.\nNajnoviji atak na Vijesti je samo jedan u dugom nizu napada na ovaj list.\nPodsjetimo, eksploziv velike razorne moći detoniran je krajem decembra ispod prozora kancelarije glavnog i odgovornog urednika Mihaila Jovovića. Početkom novembra ova redakcija je kamenovana od strane tri neidentifikovana muškarca koji su razbili stakla na glavnom ulazu u zgradu.\n"Vijesti" su napadnute i tokom Parade ponosa, kada je dva puta kamenovana redakcija i polomljeno nekoliko prozora.\nProšlog ljeta je bačena eksplozivna naprava pred kuću novinara Tufika Softića, dopisnika Vijesti iz Berana, koji kaže da je njegova bezbjednost, nakon dva fizička napada, posljednjih dana dodatno ugrožena, te da razmišlja da "negdje zatraži azil".\nPrije Softića, fizički su napadnuti:novinarka Vijesti Olivera Lakić, glavni i odgovorni urednik, Mihailo Jovović i direktor lista Željko Ivanović.\nU međuvremenu, policija i tužilaštvo nijesu našli krivce ni za seriju paljenja automobila “Vijesti” ljeta 2011. godine.\nDirektorka Centra za građansko obrazovanje Daliborka Uljarević strahuje da vlast u Crnoj Gori pokazuje zabrinjavajuće skretanje sa evropske orijentacije.\n”Mislim da smo već svjedoci alarmantnih posljedica neadekvatnog procesuiranja prethodnih napada, ali i inteziviranja neprijateljske klime prema pojedincima i medijima koji kritikuju formalne i neformalne centre moći u Crnoj Gori. Vjerujem da upravo ovaj napad predstavlja jedan izraz bahatosti i osjećaja sigurnosti za krivca da neće biti kažnjen, posebno imajući u vidu i da su skoro objavljeni i vrlo kritični tonovi o slobodi medija u Crnoj Gori od strane relevantnih međunarodnih organizacija. Mislim da ne postoji politička volja da se ovo riješi i to naravno otvara pitanje da li Vlada Crne Gore uopšte želi da ide u EU jer po ovim stvarima mi postajemo mnogo bliži nedemokratskim, mafijaškim režimima nego onim poredcima koji karakterišu zemlje EU”, navodi Uljarević.\nEvropska komisija je najoštrije osudila još jedno paljenje vozila Vijesti i iskazala očekivanje od vlasti da preduzmu odlučne mjere kako bi se postigli mjerljivi rezultati u oblasti očuvanja slobode izražavanja i medija, odnosno, da "hitno istraže i krivično gone počinioce sinoćnjeg nedjela i svih zločina protiv slobode medija".\nPotpredsjednik Delegacije Evropskog parlamenta za jugoistočnu Evropu Jelko Kacin u četvrtak nije bio u mogućnosti da komentariše najnoviji atak na dnevnik vijesti, ali su ambasadori Evropske unije i Italije u Crnoj Gori: Mitja Drobnič i Vinćenco Del Monako posjetili redakciju "Vijesti" čime su, prema sopstvenim riječima, izrazili solidarnost delegacije EU i ambasade Italije sa dnevnikom "Vijesti".\nReagovao je i dio opozicije.\n“Očigledno je da iza tih napada stoji aktuelna vlast, jer da ne stoji vlast do sada bi bio otkriven počinioc tih djela kao i onaj koji je naredbodavac. Siguran sam da počinilac treba da se traži u ne reformisanim i netransformisanim službama bezbjednosti u Crnoj Gori. Odatle sve potiče. Nije nikakva tajna da u Crnoj Gori ratuju dva moćna klana koja se se istovremeno dijelom nalaze u podzemlju a dijelom pripadaju aktuelnoj vlasti, tako da i na toj relaciji treba tražiti počinioca. Dobro bi bilo da oni koji se bave istražnim radnjama počnu da svoju pažnju preusmjeravaju prema pripadnicima policije i pripadnicima Službe državne bezbjednosti i da u tom djelokrugu traže one koji upravljaju ovim napadima na medije”, kaže funkcioner Demokratskog fronta Andrija Mandić.\nNapad na Vijesti je došao dan nakon objavljivanja Indeksa slobode medija Reportera bez granica koje su Crnu Goru pozicionirale na čak 114. mjesto,odnosno, iza: Burkine Faso, Nigera, Namibije, Surinama...\n"Reporteri" su za poražavajuću poziciju Crne Gore razloge našli u desetinama nerazjašnjenih slučajeva napada na novinare i medije među kojima je i ubistvo glavnog urednika dnevnika Dan Duška Jovanovića.\nDomaći mediji ističu da se u pratećem izvještaju Indeksa navodi da premijer Milo Đukanović i njegova Demokratska partija socijalista vode kampanju mržnje protiv nezavisnih novinara u Crnoj Gori.\nOd ubistva Duška Jovanovića zabilježeno još trideset napada na kritičare vlasti\nNapad na redakciju "Vijesti"\nTišinom protiv neslobode javne riječi\nNovinari u Podgorici: Ministre, ko nas bije\nNovi detalji uvod u razrešenje ubistva Jovanovića?


U Kovačici i Zrenjaninu održani trodnevni treninzi za animatore u turizmu - Regionalna Privredna komora Južnobanatskog upravnog okruga\nU Kovačici i Zrenjaninu održani trodnevni treninzi za animatore u turizmu\nDatum kreiranja ponedeljak, 12 februar 2018 14:23\nU hotelima „Relax" u Kovačici i „Vojvodini" u Zrenjaninu, u periodu od 8.do 10 februara 2018.godine, održani su treninzi za animatore u turizmu. U organizaciji Privredne komore Srbije - Regionalne privredne komore Južnobanatskog upravnog okruga, dve grupe od po 20 polaznika su bile u prilici da unaprede komunikacione i prezentacione veštine na viši nivo, ali i da upoznaju novi regionalni turistički proizvod Eko Tamiš.\nCilj treninga je sticanje i unapređivanje teorijskih i praktičnih znanja i veština iz oblasti komunikacije i prezentacije, kao i njihove primene u poslovima turističkog animatora, ali i drugih poslova koji zahtevaju rad sa ljudima.\nPrvog dana je fokus bio na teorijskom okviru i osnovnim tehnikama efikasne komunikacije, dok je tokom drugog dana usledila diskusija i vežbe na temu naprednih tehnika komunikacije, komuniciranja sa teškim sagovornikom i praktičan rad – prezentacija pšo izboru. Trećeg dana je predstavljen projekat/proizvod „Eko Tamiš" i radilo se na primeni naučenih tehnika u prezentaciji „Eko Tamiša".Treninzi su zasnovani na najboljim međunarodnim praksama i širokom spektru znanja stručnjaka iz ove oblasti. Trening je bio interaktivan i uključivao je vežbe i primere iz stvarnog života. Treneri su bili iskusni stručnjaci iz oblasti komunikacije i prezentacije koji dobro znaju kakvu pozitivnu promenu može doneti rad u ovoj oblasti. Po završetku treninga, svim učesnicima su uručeni sertifikati.


BizPlaner | EBRD izveštaj za 2019-2020\nEBRD izveštaj za 2019-2020\nReforma javne uprave, EPS-a i železnice\nEvropska banka za obnovu i razvoj (EBRD) investira sredstva u 38 zemalja, a Srbija je jedna od njih. Procenjuje se da je ova institucija do sada uložila preko pet milijardi evra u 250 različitih projekata koji za cilj imaju razvoj infrastrukture, privatnog sektora, prelazak na zelenu ekonomiju i intenzivnije poslovno povezivanje sa ostalim zemljama u regionu. U izveštaju je posebno naglašena neophodnost suzbijanja korupcije kao osnova za uspeh svih ostalih projekata. Deo sredstava je usmeren na podršku reformi javne uprave, poboljšanje uprave u javnim institucijama i državnim preduzećima.\nOčekivani rast BDP-a do 3.5%\nPrema EBRD izveštaju o tranziciji za 2019 – 2020. godinu privredni rast u Srbiji u 2019. godini bio je oko 3.2%, a u 2020. se ne očekuje da ovaj broj pređe vrednost od 3.5%\nIz ove institucije je najavljeno da će pored saradnje sa Ministarstvom privrede, napori biti usmereni prema poboljšanju sistema upravljanja u javnim preduzećima, sa naglaskom na saobraćaj i energetski sektor. Kompanije EPS i Srbija voz očekuju testovi pomoću kojih će biti proverena njihova sposobnost prilagođavanja trenutnim tržišnim uslovima, kao i njihova sposobnost da pod takvim uslovima ostvare rast poslovanja.\nPoslednji novi elektroenergetski kapacitet izgrađen 1991!\nPredsednik Fiskalnog saveta Pavle Petrović je govoreći o elektroenergetskoj stabilnosti Srbije izneo podatke o tome da od izgradnje TE Kostolac, sada već davne 1991. godine, nije bilo kapitalnog pojačanja proizvodnih kapaciteta.\nPotrošnja električne energije raste iz godine u godinu, dok sa druge strane EPS beleži pad proizvodnje. Procenjuje se da bi dinamičniji privredni rast mogao da dovede do skoka potrošnje od 17% u narednoj deceniji. Paralelno sa tim najmanje 5% kapaciteta ispašće iz igre usled zastarelosti i dotrajalosti, pa je neophodna izgradnja novih kapaciteta koji će ih ne samo zameniti, već i odgovoriti na povećanu potražnju.\nPetrović procenjuje da je u narednom periodu u EPS neophodno investirati 5.6 milijardi evra (oko 600 miliona evra na godišnjem nivou). Od ovih sredstava će najmanje 800 miliona evra biti usmereno ka ekološkim poboljšanjima. Ukoliko se to ostvari postoji šansa da se emisija S02 iz termoelektrana dovede u sklad sa evropskim standardima. Trenutno je ona do 15 puta veća od tih vrednosti, što svi osećamo zahvaljujuću činjenici da moramo da dišemo ovde.\nZbog svega navedenog je restruktuiranje EPS-a jedan od ključnih momenata u ostvarivanju buduće ekonomske stabilnosti.\n100 miliona evra za nove vozove\nEBRD je odobrio kredit od 100 miliona evra kompaniji Srbija voz. Sredstva će biti utrošena za nabavku novih električnih vozova sa četiri vagona koji će poboljšati uslugu u regionalnom saobraćaju.\nUčešće železnice u saobraćaju u zemlji iznosi oko 5%, što je nedovoljno. Modernizacijom železnice i poboljšanjem nivoa usluge ovaj procenta će se povećati i na taj način doprineti smanjenju emisije štetnih gasova.\nEBRD ovim nastavlja podršku kompaniji Srbija voz, koja se do sada manifestovala kroz ulaganje u modernizaciju depoa u Zemunu, učešća u unapređenju informacionih sistema i organizacije poslovanja, poboljšanje procesa upravljanja energijom i podizanje efikasnosti.\nSa ovim kreditom investicije EBRD u održive infrastrukturne projekte prešle su iznos od jedne milijarde evra. Kao i kod EPS-a i u kompaniji Srbija voz se tek očekuju ključni reformski zahvati koji bi trebalo da ih dovedu u situaciju da samostalno posluju bez oslanjanja na državu – čitaj poreske obveznike.


Aba liga: Crvena zvezda protiv Cedevite, Mega na megdan Budućnosti - Pokazivač\nAba liga: Crvena zvezda protiv Cedevite, Mega na megdan Budućnosti\nKonačno je završen regularni deo Aba lige, posle brojnih problema sa kojim se liga susretala sledi najvažniji deo šampionata za timove koji su obezbedili plasman u plej-of. Poslednjih par kola obeležila je i bura pojedinih klubova oko nameštanja utakmica, pa je tako prvi čovek Sutjeske iz Nikšića optužio pojedine klubove iz Srbije kako nameštaju mečeve poslednjih kola. Ipak sve se brzo završilo na nagađanjima pošto prvi čovek Sutjeske nije imao nikakve dokaze da potvrdi svoje priče i nagađanja.\nBudućnost, Crvena zvezda, Cedevita i Mega Leks su odavno obezbedili plasman u plej -of , tako da su pomenuti timovi u vrhu tabele vodili samo borbu oko prednosti domaćeg terena dok se ostatak lige borio za opstanak. Ligu su napustili Tajfun koji je završio na poslednjem mestu sa samo sedam pobeda, a zajedno sa slovenačkim predstavnikom ligu je napustila i Sutjeska pošto je u poslednjem kolu izgubila od košarkaša Zadra. Krka , MZT i Metalac su izbegli ispadanje pošto su na kraju takmičenja zabeležili pobedu više od predposlednje Sutjeske. Igokea je sa jedanaest pobeda i slabijom koš razlikom od Cibone i Olimpije, završila na devetom mestu. Zagrebačka Cibona je zavšila na osmom, dok je Union Olimpija pomalo razočarala sa sedmim mestom . Zadar je sa pobedom više osvojio šestu poziciju , a Partizan je posle dolaska Aleksandra Džikića ostvario sjajan uspeh petim mestom.\nPlej-of počinje već u ponedeljak kada je na programu prvi polufinalni meč između Budućnosti i Mega Leksa. Košarkaši Budućnosti su veliki favoriti na ovom meču i sve sem pobede Budućnosti u Podgorici predstavljalo bi veliko iznenađenje. Na drugoj strani Mega zasada igra zaista fantastičnu košarku i sasvim zasluženo su osvojili Kup Radivoja Koraća, ali veliki problem pred polufinale im predstavljaju povrede Aranitovića, Kabe i Jaramaza, koji je izgubljen na duži vremenski period. Meč u Podgorici počinje u 20 časova. Drugi polufinalni par činiće Crvena zvezda i Cedevita, koja je u poslednja dva kola izgubila prednost domaćeg terena i sada će imati znatno teži put ka finalu. Zaista je teško prognozirati pobednika ovog meča, ali imajući formu obe ekipe reklo bi se da su crveno-beli za nijansu veći favoriti , zbog prednosti domaćeg terena i trenutno bolje forme. Ali, ne treba zaboraviti da je Cedevita ove godine dva puta savladala Crvenu zvezdu, dok su jedini poraz ove sezone od Crvene zvezde pretrpeli u Evroligi.\nNa kraju regularnog dela sezone podeljena su i individualna priznanja i proglašena je idelalna petorka regionalnog takmičenja. Za najkorisnijeg igrača (MVP) proglašen je centar Cedevite Miro Bilan. Najbolji strelac je Tadija Dragićević sa 16,33 poena, najbolji skakač je centar Cibone Ante Žižić, dok je plej Budućnosti Omar Kuk najbolji asistent sa 6,62 asistencije po meču. U idealnoj petorci pored Bilana, nalaze se još i Majk Cirbes (Crvena zvezda), Džejkob Pulen (Cedevita), Tadija Dragićević (Budućnost) i Timoti Luvavu (Mega Leks).\nPrethodni tekstNaša ljubav\nSledeći tekstPobeda Novaka u 2. kolu Indijen Velsa


Predstavnici međunarodne zajednice nakon sastanka sa predsednikom Kosova Hašimom Tačijem\nSrpske sudije i tužioci nisu se pojavili danas kod predsednika Kosova, Hašima Tačija, na polaganju zakletve, kako bi se priključili sudskom i tužilačkom sistemu Republike Kosova.\nIz predsedništva Kosova kažu da ih je u tome sprečila Srbija.\nPolaganje zakletve je trebalo da se desi u sklopu Briselskog sporazuma o pravosuđu iz februara 2015. Iz Ureda predsednika je saopšteno da je Tači bio spreman da danas dočeka 42 sudija i 14 tužilaca iz nevećinske zajednice.\n„Oni nisu došli jer ih je u tome sprečila Republika Srbija s ciljem da se ne dopusti njihova integracija u sudski i tužilački sistem Kosova“, navodi se u saopštenju predsedništva.\nDodaje se da je ovo „još jedan od mnogih koraka koje Republika Srbija poduzima protiv naših građana, s ozbirom da uključivanje sudija i tužilaca iz nevećinske zajednice u Republici Kosovo ima veliku ulogu za život zajednica, u ostvarivanju njihovih prava i osiguranju ravnopravnog pristupa pravdi“.\n„Istovremeno, današnji akt sprečavanja i ometanja kandidata za sudije i tužioce da dođu kod predsednika, još je jedan neuspeh i dokaz nesposobnosti EU kao posrednika u procesu sprovođenja Sporazuma o pravosuđu“, saopšteno je.\nDodaje se da će, bez obzira na ovaj neuspeh koji je orkestriran iz Srbije, Republika Kosovo nastaviti da funkcioniše na osnovu ustavnih principa sveukupnog uključivanja.\n„Prema tome, pozivamo još jednom sve strane iz Sporazuma o pravosuđu da ispune svoje obaveze. Republika Kosovo je ispunila svoje u svakom aspektu“, navodi se u saopštenju.\nUmesto sudija i tužioca, kod Tačija su danas došli predstavnici međunarodne zajednice - šefica Kancelarije EU na Kosovu, šefica EULEX-a, Američki ambasador, ambasador OEBS-a i drugi. Saopštenje predsedništva izdato je nakon tog sastanka.\nIz EU su u ponedeljak potvrdili za Radio Slobodna Evropa da je sve spremno da Sporazum o pravosuđu u utorak stupi na snagu, kao što su se predsednici Kosova i Srbije krajem avgusta 2017., dogovorili u Briselu.\nU međuvremenu, srpske sudije i tužioci koji će biti integrisani i raditi u okviru kosovskog pravosudnog sistema čekali su izmene zakonodavstva u Srbiji, koje će rešiti njihov status pre integracije, odnosno omogućiti im redovno primanje penzija od Srbije za dosadašnji staž. To se, međutim, nije desilo.


Tanjug 16. aprila 2019. 08:38\nANKARA – Turski ministar finansija Berat Albajrak izjavio je danas da se sreo sa američkim predsednikom Donaldom Trampom koji je, kako je rekao, zauzeo razuman stav u vezi sa turskom nabavkom ruskog raketnog sistema S-400, javlja Rojters pozivajući se na tursku televiziju NTV.\nAgencija dodaje i da je Si-En-En Turk preneo da je Albajrak rekao novinarima da je postignut dogovor tokom njegovih sastanaka u Vašingtonu da se poveća bilateralna trgovina između SAD i Turske na 75 milijardi dolara godišnje.\nTurski ministar odbrane Hulusi Akar juče je rekaod a to što Turska kupuje od Rusije raketni sistem za protivvazdušnu odbranu S-400 ne bi trebalo da pokrene američke sankcije jer Ankara, kako je naglasio, nije suparnik Vašingtona i ostaje posvećena NATO-u.\nAkar je na konferenciji u Vašingtonu rekao da Turska očekuje da ostane, ne samo kupac borbenih aviona F-35, već i jedna od zemalja partnera koje učestvuju u njegovoj proizvodnji, uprkos upozorenju SAD da bi mogla da bude isključena iz projekta F-35 ako kupi ruski odbrambeni sistem S-400, preneo je Rojters.\nPortparol Kremlja Dmitrij Peskov ranije je rekao da Rusija pozdravlja čvrst stav turskog predsednika Redžepa Tajipa Erdogana, kao odgovor na pritisak Sjedinjenih Američkih Država na Ankaru zbog sporazuma o kupovini ruskih raketnih sistema S-400.\nTurski predsednik nedavno je, nakon sastanka sa ruskim predsednikom Vladimirom Putinom, rekao da je suvereno pravo Turske je da od Rusije kupi raketni sistem odbrane S-400.


Predsjednik Srbije Aleksandar Vučić izjavio je u srijedu da je tražio od predsjednice Hrvatske Kolinde Grabar-Kitarović drugačiji odnos prema srpskom narodu u Hrvatskoj te da “prestanu da govore o velikosrpskoj agresiji jer to nema smisla”, prenosi Beta.\nUpitan o navodima u hrvatskim medijima o e-mailovima u kojima je Grabar-Kitarović iznijela Vučićev zahtjev da se ne koristi termin velikosrpska agresija, rekao je da “tu nema Bog zna kakve tajne”.\nOn je ukazao da se radi o normalnom načinu komuniciranja “zato što želite, valjda, da imate mir i dobre odnose između Srbije i Hrvatske”.\nGrlić Radman: Svaki Hrvat zna da je izvršena velikosrpska agresija\nNovi šef hrvatske diplomacije Gordan Grlić Radman rekao je potom da svaki Hrvat zna da je izvršena velikosrpska agresija [Slobodan] Miloševićevog režima u Hrvatskoj i da je siguran da tako govori i predsjednica, komentirajući medijske napise da je srbijanski predsjednik zatražio od hrvatske predsjednice da se prestane cijelo vrijeme govoriti o velikosrpskoj agresiji.\nKaže kako nije bio upoznat s time da je srbijanski predsjednik Aleksandar Vučić, prema pisanju hrvatskog tjednika Nacional, zatražio od hrvatske predsjednice da se ne koristi stalno izraz “velikosrpska agresija”.


POZVALI RUSIJU DA UTIČE NA SEPARATISTE: SAD pozdravljaju sporazum o prekidu vatre u Donbasu - GlobalCir\nU sredu je kontakt grupa koju čine predstavnici Rusije, Ukrajine i Organizacije za evropsku bezbjednost i saradnju potvrdila da će prekid vatre stupiti na snagu duž linije sukoba u ponoć 24. decembra. „Sjedinjene Američke Države pozdravljaju najavu trilateralne kontakt grupe o sporazumu o prekidu vatre na istoku Ukrajine“, rekao je Kirbi novinarima.\nKirbi je na konferenciji ponovo optužio „rusko-separatističke snage“ za granatiranje ukrajinskih snaga iz teškog oružja koje je zabranjeno Minskim sporazumom i pozvao je Rusiju „da izvrši uticaj na separatiste kako bi prekinuli nasilje i obezbjedili pristup posmatračima OEBS-a“.\nMoskva je više puta izjavljivala da nije strana u unutrašnjem ukrajinskom sukobu i da je zainteresovana da Ukrajina prevaziđe političku i ekonomsku krizu. Kontakt grupa o Ukrajini pozvala je juče sukobljene strane na istoku Ukrajine da pristanu na potpuni prekid vatre, počevši od ponoći 24. decembra.\nČlanovi grupe su na sastanku u Minsku istakli važnost obezbjeđivanja mira tokom predstojećih novogodišnjih i božićnih praznika. „Potvrđujemo našu privrženost sprovođenju Minskih mirovnih sporazuma i efikasnom nastavku minskog procesa u sledećoj godini“, saopštila je kontakt grupa.


Naslovna/Region/Vučić: Srbija neće u NATO niti u bilo koji drugi vojni savez\nPredsjednik Srbije Aleksandar Vučić izjavio je danas da je Srbija vojno neutralna i neće u NATO ili bilo koji drugi vojni savez.\nOn je naveo da Srbija brine o svojoj bezbjednosti upravo zato što je vojno neutralna.\n“Treba da pogledate našu (vojno-policijsku) paradu u Nišu i naših komšija u Kninu i da vidite koliko je Srbija u poslednjih pet do šest godina napredovala. To je bukvalno dramatično”, rekao je Vučić.\nPrema njegovim rečima, Srbija želi da bude slobodna, da sama bira svoju budućnost i da ne zavisi od bilo koga.\n“Želimo da sami čuvamo svoje nebo, svoju zemlju, svoje reke… i mislimo da je to najbolji put”, rekao je Vučić.


Nastavlja se nasilje nad migrantima na mađarskoj granici\nKELEBIJA, 25.jul 2019. – Na graničnom prelazu sa Kelebijom migranti koji pokušavaju da pređu granicu svakodnevno se suočavaju sa ponižavajućim i nehumanim ponašanjem mađarskih graničnih policajaca.\nMigrantima koji borave na otvorenom duž severne granice sa Mađarskom, prilikom pokušaja prelaska granice policija najčešće oduzima i uništava ličnu imovinu – telefone, novac, dokumenta, a neretko primenjuje i fizičku silu.\nPrema informacijama do kojih naši timovi dolaze na osnovu ispovesti vraćenih migranata, najčešće se maltretiranje svodi na udaranje, šutiranjem po celom telu, a u nekim situacijama granični policajci ih teraju da skinu obuću, pa ih bose vraćaju na teritoriju Srbije.\nProšle sedmice grupa migranata iz Avganistana je ispričala mobilnom timu APC da su ih prilikom pokušaja prelaska granice uhvatili mađarski policajci koji su im, kako navode, uzeli dokumenta, pocepali policijske potvrde i registracione kartice, i pri tom ih tukli šakama.\nD.M. (30, Avganistan) svedoči da je on prilikom jednog pokušaja prelaska granice nakon pada na zemlju dobio veoma snažan udarac čizmom u leđa, te se od tada ne može ispraviti, i još uvek oseća veoma jake bolove.\nSvakodnevno mađarsku granicu pokušava da pređe najmanje 40 lica, a u većini slučajeva migranti bivaju push-backovani kod graničnih prelaza Horgoš i Kelebija.


Dačićeva solaža, bez improvizacije\nIvica Dačić ne samo da je politički nadživeo svog političkog tvorca Slobodana Miloševića, nego ga je nadživeo na tako upečatljiv način da nije daleko dan kada ćemo mi koji se živo sećamo Dačićevih „ranih radova“ iz devedesetih biti izuzetno malobrojna skupina čudaka.\nU tom je zanatski respektabilno izvedenom „naporu nadživljavanja“ Dačić naučio nekoliko važnih i korisnih lekcija, koje je rešio da ne zaboravi ni za ubuduće, pošto mu je očigledno namera da još dugo potraje na inače dosta nestabilnoj i hirovitoj političkoj sceni Srbije, u kojoj je odviše lako uzdići se iz anonimnosti, ali je još lakše potonuti nazad u anonimnu masu, i to za sva vremena.\nNajvažnija od tih lekcija iz ubrzanog kursa Dačićevog političkog sazrevanja mogla bi glasiti ovako: „možeš se udruživati s bilo kim, bio jači ili slabiji od tebe, ali ne smeš služiti nikome kao puki rezervni igrač“.\nNajvažnija od tih lekcija iz ubrzanog kursa Dačićevog političkog sazrevanja mogla bi glasiti ovako: „možeš se udruživati s bilo kim, bio jači ili slabiji od tebe, ali ne smeš služiti nikome kao puki rezervni igrač“. Jer su rezervni igrači kao rezervni delovi: brzo i lako se troše, i odbacuju se bez žaljenja i sentimentalnosti. Što je poslednja uloga u kojoj bi Dačić video sebe, naročito sada, kada je okusio sve slasti političke samostalnosti, izvan senke preminulog mu stvoritelja, a takođe i daleko izvan zone globalno nepoćudnih igrača, u kojoj je tavorio dok je verno služio požarevačkom Voždu.\nIntrigantno Dačićevo „soliranje“ sa prilično otvorenom podrškom politici podele Kosova na srpski i albanski deo – a što se protivi zvanično maksimalističkoj doktini Vlade Srbije, u kojoj je isti taj Dačić čovek broj 2 – iznova je podsetilo, u nezgodnom gotovo-pa-predizbornom trenutku, na to da Dačić i njegova Socijalistička partija Srbije imaju važnu ulogu na političkoj sceni, i da će možda odlučivati o tome ko će vladati ovom zemljom nakon narednih izbora, kao što je, uostalom, bilo i prethodni put, jer famozne „proevropske većine“ koja je Koštunicu svrgnula sa premijerskog mesta a Nikolića zadržala podalje od vlasti, ne bi ni pre tri godine bilo bez socijalista, kakvi su da su.\nPresvlačenje i „pranje biografije“\nOstavimo priču o Kosovu po strani: tu se Srbija danas pita mnogo manje nego što bi iko ovde smeo zvanično da prizna, i toga je i sam Dačić predobro svestan. Njegov je otvoreni „izlet“ dobrano preko limita zvanične „jeremićevske“ kosovske doktrine ovde zanimljiviji iz drugih, unutarsrpskih razloga. On, naime, učvršćuje Dačića i socijaliste kao samostalni faktor. Znao je Dačić jako dobro da će njegova izjava zatalasati javnost, i da će mu biti natrljana na nos iz krugova bliskih pre svega demokratama, i baš zato je i rekao to što je rekao, baš sada, baš u ovim okolnostima.\nDa bi, naime, imao mogućnost da dodatno pojasni svoju poziciju, tj. da kaže: ja jesam zamenik predsednika ove vlade, ali nisam njen puki činovnik, nego autonomni subjekt, predsednik jedne partije koja se nešto pita, i tek će se pitati. Nije li i Mlađan Dinkić nedavno pokušao da izvede sličan manevar? Jeste, i to se po Dinkića i nije završilo sasvim dobro – mada ne znači da mu na duži rok neće doneti politički profit, pošto je istrošenu košuljicu „ekspertske“ stranke G17 plus izgleda dosta uspešno zamenio novim obličjem sada trendovskog „regionalizma“ – ali Dačićeva je pozicija iz mnogo razloga drugačija, po svoj prilici stabilnija i utemeljenija.\nJoš u vreme bizarnog štrajkovanja žeđu Tomislava Nikolića, Dačić se „istakao“ izjavom koja je, još više od Nikolića, „prozivala“ predsednika Borisa Tadića, i to za neku vrstu političke neodlučnosti, ako ne i kukavičluka, što je poslednje što bi ovaj predsednik, sa svojim „dorćolskim imidžom“, o sebi voleo da čuje, pa još iz usta koalicionog partnera. Kasnije je ta stvar između socijalista i demokrata deklarativno izglađena, ali to ne znači da svako nije dobro zapamtio svoje bubotke. Na drugoj strani, preuranjeno je reći da to znači najavu strateškog razlaza dveju stranaka koje su svojim svojevremeno onoliko skandaloznim „istorijskim pomirenjem“ oblikovale obrise Srbije u poslednjih nekoliko godina. Dačić želi da se, u maniri iskusnog političkog tehničara i opreznog makijaveliste, zaštiti sa svih strana, ali teško da nije svestan da su socijalisti iz partnerstva sa demokratama izvukli niz do nedavno nezamislivih koristi (pre svega presvlačenje i „pranje biografije“ u međunarodnom, tj. evropskom kontekstu).\nJoš važnije od toga je da potencijali tog partnerstva po svoj prilici nisu iscrpljeni: još je dosta toga što valja uraditi da bismo se jednog jutra probudili u svetu sa početka ovog teksta, onom u kojem će skoro svi čvrsto verovati da se Ivica Dačić rodio, recimo, šestog oktobra 2000, a da je za Slobodana Miloševića prvi put čuo čitajući udžbenik iz istorije.


Štab za vanredne situacije u Trebinju donio je nove zaključke i naredbe u okviru borbe protiv virusa korona.\nSavjeti mjesnih zajednica zaduženi su da obavještavaju gradski Štab za vanredne situacije i nadležne službe o kršenju mjera za sprečavanje pojave i širenja virusa korona.\nIz gradskog Štaba su saopštili da se preporučuje licima mlađim od 65 godina da se ne kreću u periodu kada je dozvoljeno kretanje licima starijim od 65 godina, kako bi se smanjile gužve.\nPreporučuje se da preduzeća koja vrše distribuciju računa za usluge i njihovu naplatu putem inkasanata na terenu, privremeno obustave distribuciju i naplatu, te uručivanje računa i njihovu naplatu organizuju u kancelarijama preduzeća, gdje su dužni organizovati rad uz obavezno preduzimanje mjera koje je propisao Institut za javno zdravstvo Republike Srpske.\nPotrošačima električne energije, koji nemaju brojilo postavljeno van objekta, savjetuje se da na kraju tekućeg mjeseca sami očitaju potrošnju i dostave “Elektro-Hercegovini”.\nPreporučuje se privrednim subjektima registrovanim za obavljanje usluga “brza pošta” da više ne donose pošiljku na adresu, već da prije isporuke kontaktiraju telefonom primaoca i odrede lokaciju prijema u blizini stambenog/poslovnog objekta.\nIz gradskog Štaba je saopšteno da ostaju na snazi sve ranije donesene naredbe gradonačelnika Trebinja o zabranama i ograničenjima izuzev trgovinama bijelom tehnikom, vodomaterijalom i sanitarijama, građevinskim materijalom, auto-dijelovima, dijelovima za poljoprivredne mašine, elektromaterijalom, keramike, boja i lakova, kojima se dozvoljava rad od 7.00 do 15.00 časova radnim danom i subotom.\nkorona virusštab za vanredne situacije


Mirović obišao investicije u Sremskoj Mitrovici - Sirmiuminfo\nSremska Mitrovica – Predsednik Pokrajinske vlade Igor Mirović sa gradonačelnicom Svetlanom Milovanović, danas je obišao projekte i investicije u našem gradu koje zajedničkim sredstvima rade lokalna i pokrajinska vlast. Poseta je znak dobre saradnje sa lokalnom samoupravom u prethodnom periodu, ali i najava da će se i ubuduće zajednički ulagati u Sremsku Mitrovicu.\nGoste su dočekali i pratili u obilasku grada Svetlana Milovanović gradonačelnica, Petar Samarđžić zamenik gradonačelnice, Miroslav Jokić načelnik Gradske uprave za opšte i zajedničke poslove i imovinu i Vasilj Ševo načelnik Gradske uprave za kulturu i sport i Dmitar Stanišić pokrajinski poslanik iz našeg garada. Obišli su neke od projekata u koje je pokrajinska vada uložila sredstava.\nKako je istakla gradonačelnica Svetlana Milovanović: „Grad Sremska Mitrovica može da se pohvali odličnom saradnjom sa Pokrajinskom vladom, koja izdvaja značajna sredstva za projekte koji se realizuju u našem gradu, zahvaljujem im se jer su prepoznali našu potrebu za razvijanje Sremske Mitrovice. Obišli smo sportski teren Sokolskog društva u centru grada poznatiji kao „Partizan”, gde je završena prva faza što se tiče samog terena, nadam se da ćemo sledeće godine nastaviti i drugu fazu sređivanje terena kako bi on dobio onaj puni sjaj kao što je nekada imao, napominjem da ovaj teren nije bio do sada za upotrebu. Ono što je posebno bitno u gradu je novoizgrađeni objekat Osnovne škole „Jovan Popović” gde se i sada radi, fiskulturna sala se dograđuje i rekonstruiše, činiće sa ovom školom modernu celinu. Sala će imati i nove prateće objekte, sa spoljnim terenom činiće lep sportsko-rekreativni kompleks koji će moći da koriste, ne samo učenici škole za svoje sekcije, nego i svi naši sugrađani. Opšta bolnica Sremska Mitrovica takođe je dobila sredstva u iznosu od 76 miliona za sve ono što im je bilo potrebno”.\nGradonačelnica Milovanović se zahvalila Pokrajinskoj vladi na podršci, što su prepoznali njihove potrebe, istakavši uverenje da će uspešna saradnja biti nastavljena i u budućnosti i dodala da već imaju spremne nove projekte. Tokom posete obišli su rekonstruisani sportski teren Sokolskog društva u strogom centru grada.\nDelegacija je posetila i novoizgrađeni objekat Osnovne škole „Jovan Popović” kao i radove na kompletnoj rekonstrukciji i dogradnji fiskulturne sale, koja pripada novom objektu. Radovi su vredni gotovo 100 miliona dinara.\nPredsednik Pokrajinske vlade Igor Mirović rekao je tom prilikom: „Radovi na izgradnji fiskulturne sale u školi „Jovan Popović” napreduju veoma dobro i verujem da ćemo u martu ili aprilu decu moći da usmerimo na fizičko vaspitanje i sport u novom objektu. Obišli smo rekonstruisan otvoreni teren sportski. Ulaganja su velika u proteklih pet godina, oko 230 miliona dinara u Opštu bolnicu u Sremskoj Mitrovici, a grad priprema projekat za rekonstrukciju ovog medicinskog centra. To će biti obaveza Kancelarije za ulaganja u narednom periodu da se sprovede u delo. Sto miliona dinara smo uložili zajedno u sportsku salu i pet miliona dinara u teren u okviru sportskog društva”.\nU cilju unapređenja kvaliteta života građana uz pomoć sredstava pokrajinskog nivoa vlasti, treći važan posao za grad je nabavka opreme i aparata za Opštu bolnicu Sremska Mitrovica u kojoj se leče pacijenti sa teritorije Srema. Pokrajina u proteklih pet godina uložila je u Opštu bolnicu više od 230 miliona dinara.\n„Najznačajnija mi je bila informacija o stanju dijagnostike i trudu zaposlenih u Opštoj bolnici u Sremskoj Mitrovici. Samo iz službe za radiologiju su me informisali o tome kakvo je zalaganje zaposlenih, jer su imali dvostruko veći broj pregledanih od početka epidemije koronavirusa. Uložili smo i nabavku nove medicinske opreme, u toku je priprema projektne dokumentacije za rekonstrukciju tog objekta. Razgovarali smo i o tome šta treba da se obezbedi u narednoj godini”, rekao je Mirović.\nPodsetio je da se od 2016. godine, mnogo ulagalo u ceo Sremski okrug i najavio da će ulaganja biti nastavljena i u narednoj godini u novom investicionom ciklusu.\nPored Mirovića, u poseti su i pokrajinski sekretari za zdravstvo i sport i omladinu Zoran Gojković i Dane Basta, kao i direktor Uprave za kapitalna ulaganja AP Vojvodine, Nedeljko Kovačević.


Jeremić: Potpuno objedinjavanje opozicije preduslov za smenjivanje vlasti | Autonomija\n"Poslednje je vreme da se uozbiljimo"\n„Poslednje je vreme da se uozbiljimo i ostavimo pojedinačne interese po strani u političkom delovanju. Ima naših prijatelja koji dele uverenje da Srbija ne ide u dobrom pravcu a nisu u Savezu za Srbiju“, rekao je Jeremić na osnivačkoj skupštini Gradskog odbora Narodne stranke Novi Sad, održanoj u novosadskom Domu sindikata.\n„Mene je ubedio. Naravno, Narodna stranka je demokratski ustrojena organizacija koja ima svoje političke organe, a u Savezu za Srbiju se odluke donose konsenzusom. U svakom slučaju, prvi korak bi trebalo da bude rad na potpunom objedinjenju opozicije“, rekao je Jeremić.\nJeremić je, povodom pregovora o Kosovu, istakao da se predsedniku Srbije Aleksandru Vučiću ne sme dozvoliti da postigne dogovor koji bi podrazumevao „razgraničenje“ i punopravno članstvo Prištine u UN.\n„Ako dozvolimo režimu da postigne sporazum o precrtavanju granica Srbije i članstvu samoproglašenog Kosova u UN, onda će Vučić uspostaviti odnos sa značajnim delom međunarodne zajednice koji će potpuno onemogućiti da Srbija bude demokratski uređena zemlja i trgovinsko čvorište jugoistočne Evrope. Uz njihovu prećutnu saglasnost, bićemo prokleta avlija, odnosno tampon zona Evrope za izbeglice sa Bliskog istoka“, rekao je Jeremić.\n„Uđemo li u pogubni tango prepuštanja jednog po jednog državnog i nacionalnog interesa, ovde će se svetlo ugasiti i počeće da nam svakodnevica budu mnogo gore stvari od Savamale, rušenja SPENS-a, gradnje kafane na vrhu Kopaonika – tada će kriminalci imati mnogo aktivniju ulogu“, naveo je Jeremić.\nNovaković je rekao da će Novi Sad imati budućnost kada „naprednjaci“ postanu prošlost i istakao da će Narodna stranka preuzeti odgovornost da se to i dogodi.\nGosti na skupu bili su Bojan Pajtić, predsednik Demokratske zajednice vojvođanskih Mađara Aron Čonga, predsedavajući Saveza za Srbiju i predsednik Pokreta za preokret Janko Veselinović i rediteljka Jelena Balašević.


A. J. 18. decembra 2019. 21:33\nTelesno ili emotivno varanje lako se prepoznaje, ali prevaru koja se odnosi na novac teško je otkriti na prvu loptu. Skrivanje podataka o dugovima i stanju na bankovnom računu jedan je od oblika varanja, naročito ako verni partner igra otvorenih karata kada je novac u pitanju.\nAutori studije o „finansijskoj prevari“ definisali su spomenutu pojavu kao skrivanje finansijskog stanja (prihoda, troškova i dugova) od svog partnera.\n„Finansijska prevara negativno utiče na emotivno i fizičko zdravlje, podjednako je opasna po vezu kao i seksualna afera. Sukobi oko novca su danas najčešći uzrok razvoda braka. S obzirom na ulogu finansija u održavanju stabilnosti bračne zajednice, partnerima su vrlo dobro poznate posledice finansijskog varanja“, navodi profesorka marketinga Dženi Olson.\nTreba napomenuti da finansijsko varanje, uz skriveno i razuzdano trošenje novca, uključuje širi spektar pojava. Tajna štednja može doneti mnogo dobrobiti u budućnosti, ali je skrivena od partnera pa se svrstava u prevaru, piše The Times of India.\nProblemi ove vrste stvaraju dosta posla finansijskim stručnjacima i magovima konsaltinga koji polako, ali sigurno preuzimaju ulogu bračnih terapeuta. Sve veći broj parova traži savete o budućim zajedničkim ulaganjima, ali i otvoreno govori o svojim navikama, potrošnji, štednji, dugovima i planovima.\n„Jasno je da finansijsko varanje predstavlja prepreku efikasnom planiranju“, navode stručnjaci i pozivaju trgovinske lance i kompanije da utiču na potrošače kojima se ovaj oblik prevare partnera može dogoditi, prenosi Index.


MAROVIĆ: Ideja srpskog svijeta nesporna, to nije plan osvajanja, već odbrambena politika - Vijesti365\nHome›Regija›Crna Gora›MAROVIĆ: Ideja srpskog svijeta nesporna, to nije plan osvajanja, već odbrambena politika\nBivši predsednik državne zajednice Srbija i Crna Gora Svetozar Marović, za kojim je raspisana poternica, izjavio je da predsedniku Crne Gore Milu Đukanoviću nije bilo mesto na protestu na Cetinju protiv ustoličenja mitropolita Joanikija, založio se za obnavljanje kapele na Lovćenu, kazao da u sentenci “srpski svet” ne vidi ništa sporno i da mu mnogo nedostaje pokojnji mitropolit Amfilohije. On je u intervju za TV Adrija (bivša A1 TV,) kazao da se zalaže za obnovu Njegoševe kapele na Lovćenu, ali i da nije za rušenje mauzoleja.\n„Zalažem se da se vrati Njegoševa kapela na Lovćenu. Ako nekom smeta Aleksandrova kapela zašto mu smeta Njegoševa koju je podigao stricu“, kazao je Marović.\nOn je dodao da nije za rušenje Mauzoleja, ali i da je prema zapisima i svedočenjima Njegoš zakleo svoje najbliže da ispune tu njegovu želju.\nOn je rekao da mu je pokojni mitropolit Amfilohije bio posebno drag, da je imao je veliku ulogu u njegovoj porodici.\n„Mnogo mi nedostaje, a mitropolit Joanikije je njegov đak i dobar izbor. Drago mi je što je tu“, rekao je Marović.\nGovoreći o litijama koje je organizovala Srpska pravoslavna crkva, on je rekao da su bile isprovocirane nezadovoljstvom naroda.\n„To je bilo nezaboravno istorijsko hodočašće i istorijski trenutak. Litije su otvorile oči brojnim ljudima i dale istorijski odgovor na mnoga pitanja u Crnoj Gori“, rekao je.\nMarović je ocenio da Đukanoviću nije bilo mesto na Cetinju tokom protesta koji su organizovani zbog ustoličenja mitropolita Joanikija.\n„Predsednik treba da miri, da bude predsednik svih građana, a ne da bude na takvim događajima“, kazao je Marović.\nOn je kazao da u sentenci srpski svet ne vidi ništa problematično, niti loše.\n„Ideja srpskog sveta nije nikakav akcioni plan osvajanja, nego odbrambena politika. Srpski narod je bio podložan stradanju i patnji, ima svoj jezik i kulturu“, dodao je on.\nOdgovarajući na pitanje novinara da li je Đukanović u poslednjih pet godina, od kada je tokom pritvora priznao da je na čelu organizovane kriminalne grupe i potpisao Sporazum o priznanju krivice, pokušavao da stupi u kontakt sa njim, Marović je odgovorio potvrdno.\n„Neću precizirati koliko puta, ali pokušavao je“, kazao je on.\nNaveo je da mu u Crnoj Gori nedostaju „grobovi“ ispred Crkve Svetog Stefana i prijatelji.\nSvetozar Marović je 2017. godine sa Specijalnim tužilaštvom potpisao dva sporazuma o priznanju krivice za organizovanje kriminalne grupe, koji ga je obavezivao na kaznu zatvora od 50 meseci, da državi plati odštetu od 1,1 milion evra i da da 100.000 evra u humanitarne svrhe.\nNakon što je pobegao u Srbiju, Svetozar Marović se prvi put pojavio u javnosti uoči parlamentarnih izbora 24. avgusta 2020. godine, u razgovoru na Instagramu sa odbeglim biznismenom Duškom Kneževićem.\nGoran Račić: ‘Jahorina ekonomski forum’ smo podigli na viši nivo\nPREMIJER KANADE: Tražim od pape da dođe u našu zemlju i izvini se Indijancima


TURSKI BIZNISMENI OSNOVALI VIŠE OD 2.000 FIRMI U CG – VEĆINOM NA JUGU ZEMLJE – Rožaje Today\nTURSKI BIZNISMENI OSNOVALI VIŠE OD 2.000 FIRMI U CG – VEĆINOM NA JUGU ZEMLJE\nErtac Gungor, predsjednik Asocijacije turskih biznismena i investitora u Crnoj Gori\nInvesticije iz Turske u Crnu Goru iz godine u godinu rastu, a u prilog tome ide i sve veći broj biznismena iz Turske, koji su brojne poslove pokrenuli upravo u Crnoj Gori.\nTrenutno više od 2.000 privrednih društava posluje na tlu Crne Gore, čiji su osnivači državljani Turske.\nNajviše firmi koncentrisano je na crnogorskom primorju, posebno u Budvi, kao i u glavnom gradu Podgorici.\nKako je u razgovoru za Agenciju Anadolija rekao Ertac Gungor, predsjednik Asocijacije turskih biznismena i investitora u Crnoj Gori, interesovanje za ulaganje turskih biznismena iz dana u dan je sve veće.\n“Kada sam prije dvije godine došao u Crnu Goru, bilo je oko 250 firmi koje su otvorili turski državljani. Sada je taj broj više od 2.000 firmi. Iz dana u dan se povećava zainteresovanost turskih investitora i biznismena za dolazak u Crnu Goru“, kaže Gungor.\nOn napominje da je ulazak Crne Gore u NATO stvorio dodatnu sigurnost za ulaganje turskih biznismena u Crnu Goru.\n“Na prvom mjestu je građevinarstvo, onda turizam, dok su ostali sektori na trećem mjestu. Ne baziramo se samo na sektore, već je cilj otvoriti veće fabrike i smanjiti broj nezaposlenih“, rekao je Gungor.\nOn savjetuje turskim biznismenima da prije nego dođu Crnu Goru istraže tržište gdje žele da ulažu svoj kapital, a takođe za naredni period očekuje dolazak ozbiljnih kompanija iz Turske.\n“Postoje informacije da su dvije turske firme zainteresovane za Aerodrome Crne Gore“, poručio je Gungor.\nOd većih investicija iz Turske, u Crnu Goru posluje kompanija Toščelik, koja upravlja Željezarom Nikšić, kao i kompanija Global ports, koja upravlja kontejnerskim terminalima i generalnim teretima u Luci Bar.\nPROJEKAT GIMNAZIJE”30.SEPTEMBAR” - “ MI SMO ČUVARI JEZIKA I NARODA”


Narodni poslanik uručio računarsku opremu deci sa smetnjama u razvoju i socijalno ugroženoj deci\nNa inicijativu narodnog poslanika Milije Miletića kompanija “Telekom Srbija“ donirala je sredstva Centru za socijalni rad Svrljig za kupovinu pet tablet računara, dva mobilna telefona i jednog lap top računara socijalno ugroženoj deci i deci sa smetnjama u razvoju.\nNa predlog Centra za socijalni rad Svrljig, računarska oprema uručena je danas u kancelariji predsednice opštine Svrljig Jelene Trifunović.\nUručivanju prisustvovali su predsednica opštine Svrljig Jelena Trifunović, narodni poslanik Milija Miletić i ispred komapnije “Telekom“ Zoran Kostić.\nTakođe, danas je izvršena podela jednog lap top računara i dva mobilna telefona porodici Jovanović iz Svrljiga.\nPredsednica opštine Svrljig Jelena Trifunović ističe da je ovo zaista human gest, te da sada i deca sa smetnjama u razvoju i socijalno ugrožena deca imaju razlog više da budu srećnija.\nZahvaljujući zalaganju poslanika Milije Miletića naša dečica su danas dobila računarsku opremu, tj. podeljeno je pet tablet uređaja, dva mobilna telefona i jedan lap top računar. Nadam se da će u narednom periodu biti mogućnosti da i ostala deca dobiju pomoć u vidu računarske, ili neke druge opreme, rekla je predsednica opštine Svrljig Jelena Trifunović.\nInače, nakon podele opreme u kancelariji predsednice opštine, predstavnici kompanije “Telekom Srbija“ i predstavnici lokalne samouprave na čelu sa narodnim poslanikom i predsednicom opštine posetili su dom Jovanvoića u Omladinskoj ulici.\nNjima su uručena dva mobilna telefona i jedan lap top računar.\nVredno je istaći da je Stefan Jovanović učenik 7. razreda, i jedan je od boljih đaka u svrljiškoj osnovnoj školi “Dobrila Stambolić“.\nPodsećamo, “Svrljiške novine“ su ranije pisale o problemu socijalno ugrožene porodice Jovanović iz Svrljiga.\nJovanovići, Lap top, milija miletic, Podela\nPrevPrethodnaEmisija o Svrljigu na RTS-u\nSledećaSvrljiški ovan nagrađen na Novosadskom sajmuNext


Video - Ventilatori sa raspršivačem vode\nVentilator sa raspršivačem za terase\nVENTILATORI ZA TERASUFED-72M6BF\nJoš jedan potpuno novi model sa rezervoarom od 40 litara i potpuno novim raspršivačem vode od nerđajućeg čelika. Može da vam pruži potpuno zadovoljstvo u letnjem periodu bez obzira na spoljnu temperaturu gotovo da nema ograničenja u radu tokom letnjeg perioda. Iz tog razloga uređaj ima garanciju od 5 godina a predviđen je za hlađenje površina do 30 m3 na otvorenom i oko 120 m3 u zatvorenom prostor.\nVENTILATORI NA VODUFED-72M9SF\nNovi model na tržištu Srbije\nProfesionalni uređaj za hlađenje sa vodenom maglom, velikom autonomijom i finim podešavanjem vodene magle.\nOvaj model ima desetogodišnju garanciju na novi inox raspršivač sa najsitnijim mikronskim kapljicama do sada.\nDomet vodene magle od 15m obezbeđuje visoku efikasnost tokom eksploatacije.\nDimenzije: Prečnik 720mm, visina 205cm\nModel FED-72M8SF dolazi sa garancijom od 10 godina kao dokaz kvaliteta svih komponenti od koji je izrađen. Može imati i manji domet od predviđenog u zavisnosti od verzije motora koja se izabere. Kvalitet motora je isti kao i kod naših samostojećih modela koji takođe imaju garanciju od 5 ili 10 godina. Pumpe kod ovih modela imaju zaštiu u slučaju nestanka vode u kanisteru pa na taj način imamo još veću funkcionalnost uređaja. Veličina vodene kapljice je 10 mikrona i sa ventilom koji se nalazi na kanisteru lako regulišemo količinu vodene magle u zavisnosto od potrebe u odnosu na trenutne meteo uslove.\nCentrifugalni raspršivač vodeFengda\nInformacije, savet, porudžbine ili rezervacije.


Izvor: Radio Televizija Vojvodine, 02.Mar.2021, 07:23\nU Višem sudu u Beogradu danas je za 15. april odloženo suđenje Aleksandru Zdravkoviću optuženom za pokušaj ubistva privrednika Milana Beka u novembru 2014. godine ispred kuće na Senjaku.\nDo odlaganja je došlo zbog izostanka Beka koji je trebalo da svedoči kao oštećeni.\nOn je obavestio sud da je juče primio vakcinu i da se loše oseća.\nSudija je ukazala da će nakon saslušanja Beka privesti kraju suđenje i zatražila od tužilaštva i odbrane >> Pročitaj celu vest na sajtu Radio Televizija Vojvodine << da pripreme završne reči za april.\nTada je tokom svedočenja na prvom rekao da bi Zdravković mogao da bude napadač koji je pucao na njega, ali to nije mogao da tvrdi sa sigurnošću.\nBlic: Nastavlja se ponovljeno suđenje za pokušaj ubistva Milana Beka\nB92: Beko se vakcinisao pa nije došao da svedoči\nRTS: Beko se oseća loše po primanju vakcine, odloženo ročište za pokušaj njegovog ubistva\n12:06: Krali građevinski materijal: Osumnjičene dve osobe, jedna malol...\n12:05: Spens apeluje na građane da doniraju cveće kako bi ga ulepšali\n12:05: KARAKTER MU DOŠAO GLAVE: Francuz izbačen iz tima za Olimpijske ...\n12:05: Renault zabeležio pad prihoda peti kvartal zaredom\n12:04: Trojica igrača OK Niša na spisku selektora Bobe Kovača\n12:03: Otkriven razlog razvoda Anđelke Prpić\n12:03: Slučaj "Memić": Uhapšeni policajac predat Tužilaštvu BiH\n12:03: Milunović: Ni SB UN ni Hag nisu pozvali Hrvatsku na odgovornost...\n12:02: UST: Zablude o smeni tužioca\n12:02: Gardijan: Malta i dalje prodaje "zlatne pasoše" bogatašima


Vučić i Pompeo u Njujorku, avgust 2019\nIz saopštenja Stejt departmenta i komentara američkog državnog sekretara Majka Pompea i predsednika Srbije Aleksandra Vučića, nakon njihovog razgovora u Njujorku, može se zaključiti da su SAD zainteresovane za što brži nastavak dijaloga i dogovor Beograda i Prištine, kaže za RSE Dragan Đukanović sa Fakulteta političkih nauka u Beogradu.\nOn posebno ističe poruku američkog državnog sekretara da od sporazuma Beograda i Prištine zavisi stabilnost i prosperitet, ne samo Balkana nego i budućnost transatlantske zajednice.\n"Mislim da je više nego eksplicitno rečeno kolika je nužnost uspeha dijaloga Beograda i Prištine, odnosno postizanja sveobuhvatnog pravno obavezujućeg sporazuma, ali mi je posebno indikativno da je napomenuto da od ovog sporazuma zavisi budućnost i sigurnost transatlantske zajednice. Vidimo da SAD na taj način daju dodatni značaj čitavom procesu koji je započeo još 2011. godine", kaže Đukanović.\nĐukanović podseća na neka druga regionalna iskustva, na primer sporazum Grčke i današnje Severne Makedonije, "koji ne bi bio postignut da se nije uključio Vašington".\n"Jasno je da i sada Amerika želi da se postizanjem sporazuma Beograda i Prištine i NATO integracijom Bosne i Hercegovine potpuno stabilizuju prilike na Zapadnom Balkanu", ocenjuje Đukanović.\n"Državni sekretar Sjedinjenih Američkih Država Majk Pompeo poručio je da ohrabruje Srbiju da se fokusira na strateški cilj – članstvo u Evropskoj uniji (EU) i da obnovi dijalog sa Kosovom o sveobuhvatnoj normalizaciji odnosa koji vodi međusobnom priznanju", saopštio je Stejt department.\n"Normalizacija odnosa s Kosovom će ojačati stabilnost i prosperitet Srbije, Zapadnog Balkana i transatlantske zajednice", naveo je šef američke diplomatije na Tviteru, uz sliku na kojoj se rukuje s Vučićem.\nNastavak dijaloga ne pre decembra\nNakon susreta sa Pompeom, predsednik Srbije Aleksandar Vučić izjavio je da će u najboljem slučaju pregovori sa Prištinom biti nastavljeni u decembru.\n"Teško da možete da očekujete (nastavak pregovora) pre održavanja izbora na Kosovu koji će verujem biti 6. oktobra. Ali pre toga važno je da se govori o ukidanju taksi", rekao je Vučić za TV Prva, u Njujorku, dan posle sastanka sa državnim sekretarom SAD.\nOn je ponovio da je dobio podršku od SAD da Kosovo ukine takse na uvoz robe iz Srbije, a SAD ne menjaju svoju poziciju po pitanju nezavisnosti Kosova, ali "otvaraju neka vrata i dobro razumeju potrebu i neophodnost postizanja dogovora u kojem Srbija ne bi bila ponižena i interesi Srbije ne bi bili nipodaštavani".\nVučić se danas sastao i sa zamenikom pomoćnika državnog sekretara SAD Metjuom Palmerom, sa kojim je, kako je napisao na svom Instagram nalogu da je imao "dug, ozbiljan i odgovoran" razgovor:\n"Zaštita interesa srpskog naroda na Kosovu i Metohiji i očuvanje vitalnih nacionalnih i državnih interesa Srbije bile su suština mog zalaganja u razgovoru sa Vilsonom", naveo je Vučić.\nZamenik premijera Kosova u ostavci Enver Hodžaj na Tviteru je pozdravio izjavu Majka Pompea o nastavku dijaloga.\n"Konačni sporazum o normalizaciji mora da se fokusira na uzajamno priznavanje kao jedino sredstvo da obe zemlje napreduju i ubrzaju svoj put integracije u EU", napisao je Hodžaj.\n'Podela nije dobila željenu podršku'\nKosovski politikolog Behljulj Bećaj kaže da je susret Vučića i Pompea razlog više da se "Amerikanci realno upoznaju sa pravom slikom, budući da razgovori dva predsednika (Kosova i Srbije) oko podele ne odražavaju objektivnu sliku realnih odnosa u Srbiji i na Kosovu".\n"Amerikancima je stalo do toga da prvo identifikuju realnu situaciju, realnu sliku, i mislim da je to jedan razlog više da se u tom kontekstu sagleda taj susret. Razgraničenje, odnosno podela, nije dobila željenu podršku za koju su se zalagali (Tači i Vučić, prim. red.). Verovatno će analizirati novu situaciju i u kontekstu nove situacije, koja, pretpostavljam da će podrazumevati sporazum samo u okviru unutrašnjih granica, da vide šta je najbolja alternativa. Ukoliko u ovom kontekstu nađu nekakav kompromis, verovatno će deo kompromisa biti i otklanjanje takse", kaže Bećaj.\n"Kakva će biti ta promena ili koje će eventualne ingerencije imati nova zajednica koja će se formirati na Kosovu, to će verovatno biti plod pregovora i dogovora strana uključenih u proces. To je moja slika kako sam ja shvatio ovaj susret" rekao je Bećaj za RSE.\nPompeo se, podsetimo, krajem novembra prošle godine sastao sa kosovskim predsednikom Hašimom Tačijem u Vašingtonu. Tada je državni sekretar tražio da Kosovo ukine takse na robu iz Srbije i Bosne i Hercegovine i pozvao Prištinu da iskoristi jedinstvenu priliku da postigne "istorijski dogovor" o normalizaciji odnosa sa Srbijom u okviru dijaloga pod okriljem Evropske unije.\nBehljulj Bećaj, međutim, smatra da razgraničenje ili korekcija granice još nije skinuto sa stola.\n"I pitanje je šta je alternativa i šta će biti nadoknada za tako nešto. Ja ne mislim da će Srbija ili Aleksandar Vučić biti spremni da daju deo Srbije, Preševsku dolinu. Verovatno ima novih kombinacija oko teritorijalnog razgraničenja. Mislim da je razgraničenje još uvek na stolu i pitanje je koja će biti cena kompromisa i da li će biti neko na kosovskoj strani ko će pristati na tako nešto. Imamo novu situaciju, jer naš predsednik više ne može da bude glavni vođa. Ustavni sud mu je dodelio samo konsultativnu funkciju. I Amerikanci će morati da se suoče sa odlukom Ustavnog suda koja je ulogu za vođenje dijaloga usmerila na vladu", rekao je Bećaj.\nAmerički razlozi oko Balkana\nNa pitanje zašto je Zapadni Balkan i dalje jedna od tema Vašingtona, politikolog Dragan Đukanović odgovara da za to postoje dva razloga.\n"Zapadni Balkan je još uvek latentno nestabilno područje i SAD-u je jako bitno da sve aktere na Zapadnom Balkanu veže za evroatlantske integracije. Sa druge strane, postoji objektivna opasnost sa kojom se suočavamo a to je da raste uticaj na Zapadnom Balkanu nekih drugih aktera u ovom trenutku, pre svega Rusije, ali i Kine, u nekoj meri i Turske. Tako da postoji značajan geopolitički interes SAD da osnaže svoje prisustvo", kaže Đukanović.\nInicijativa SAD da se uključi u rešavanje prekinutog dijaloga Beograda i Prištine traje još od ovog proleća i to nije na prečac, kazao je za RSE Bojan Al Pinto Brkić, član Foruma za međunarodne odnose.\nOn kaže da će Vašington, koji je najveći donator i u Srbiji i na Kosovu, kombinovati različite instrumente, ekonomske i diplomatske, kako bi privoleo dve strane da se dogovore i to primenom već poznatog metoda "štapa i šargarepe".\n"Amerika je strpljivo čekala da Evropa postigne nekakav rezultat. To traje, evo, već šest godina. I verovatno da SAD više ne žele da Evropska unija (EU) to vodi na način na koji je vodila i da će izaći sa svojim planom ’štapa i šargarepe’", ocenjuje Al Pinto Brkić.\nOn smatra da će i za Beograd i za Prištinu biti dobra vest ako Amerika bude uzela stvar u svoje ruke.\n"Sve što nije kako je sada, bila bi dobra vest", poručuje sagovornik RSE.


Benefiti saradnje sa agencijom za prevođenje i sudske tumače - Documento\nBenefiti saradnje sa agencijom za prevođenje i sudske tumače\nHome / Nekategorisano / Benefiti saradnje sa agencijom za prevođenje i sudske tumače\nIako se prevod koristi od drugog milenijuma pre nove ere, pojedinci i dalje veruju da svako ko govori drugi jezik može da bude prevodilac. Zato i postoji određen broj ljudi koji i dalje za prevodilačke usluge koriste rođake, prijatelje, poznanike, ljude koji nisu profesionalni sudski tumači. Ovo je svakako pogrešna praksa, pošto se u prevodima onih kojih nisu profesionalci mogu desiti greške. Najčešće su u pitanju izostavljene reči, pogrešno prevedena značenja reči, može se desiti da osoba koja prevodi ubaci ličnu notu u prevod i na taj način izmeni značenje teksta. Ako je dokument koji se prevodi namenjen službenoj komunikaciji, najbolje bi bilo da se za prevođenje angažuje agencija za prevod i sudske tumače.\nKompanije danas rade na globalnom nivou, što znači da se u svakodnevnom poslovanju susreću s različitim kulturama, a rad s profesionalnom agencijom za sudske tumače i prevodioce može biti od velike pomoći u radu kompanije.\nProfesionalni prevodioci i sudski tumači razumeju kulturu i jezik, kako jezika na koji se prevodi, tako i jezika sa kog se prevodi, zajedno sa svim žargonima i razlikama u dijalektu. Samim tim, agencija za sudske tumače i prevodioce je pravi odabir kada kompanija ili pojedinac žele da budu sigurni u to da je prevod njihovog dokumenta na najvišem mogućem nivou. Ovde dolazimo do toga šta je prva prednost rada sa agencijom za sudske tumače i prevodioce:\nKvalitet prevoda je osiguran\nPrevod dokumenta može biti jednostavan ili složen, to zavisi od predmeta dokumenta. Kada prevod zahteva apsolutnu preciznost, kao kada su u pitanju dokumenta vezana za nauku, medicinu, inženjersku materiju, zakon, tada je bitno da prevodilac ima i lingvističko i profesionalno znanje. Agencija za sudske tumače i prevodioce uvek obezeđuje stručnjake koji imaju iskustva u oblasti koju prevode i prate sve trendove i novine na polju prevoda i materije prevoda.\nGramatički korektan prevod\nČini se da je prevođenje jednostavan posao, pa se često posao daje ljudima koji su bilingvalni. Ipak, finese u prevodu specijalizovanih dokumenata su veoma bitne, i ne sme se zaboraviti da i jezik na koji se dokument prevodi mora biti apsolutno tačan. Dokument koji sadrži gramatičke i pravopisne greške deluje veoma neozbiljno. Angažovanje agencije za prevođenje i sudske tumače garantuje da će prevod biti jasan, gramatički korektan i precizan.\nAgencija za prevođenje i sudske tumače štedi vaše vreme i novac\nNijedan prevod ne sme da ima greške. Svaka greška košta i vremena i novca, a agencija je, za razliku od prevodioca frilensera u stanju da obezbedi vrhunske stručnjake i tim ljudi koji će raditi na prevodima kako bi sve bilo u roku profesionalno urađeno.\nKada su vam potrebne usluge prevođenja,potrebno je da se zapitate da li želite da posedujete dokument koji je neprofesionalno preveden? Ako je vaš odgovor ne, onda je zaključak jasan: Potražite usluge agencije za prevođenje i sudske tumače.\nTagoviagencija za prevod, benefiti saradnje sa agencijom za sudske tumace, prednosti angazovanja agencije za sudske tumace, profesionalni sudski tumači\nDatumsep 20, 2018


BEŽANIJA SA KOSOVA JE EVAKUACIJA PRED RAT | Teslić Online\nPokret Dveri ocenio je da masovno iseljavanje albanskih žena i dece sa Kosova i Metohije nikako ne liči na ekonomsku migraciju već ima sve elemente evakuacije civila sa područja budućih ratnih dejstava.\n– Iseljavanje je brzo, panično, što nikada nije odlika ekonomske migracije – ocenjuje se u saopštenju Dveri i dodaje da strukture bezbednosti Srbije treba da podignu nivo bezbednosti na najviši stepen.\nIz ovog pokreta pitaju da li su bezbednosne strukture Srbije svesne šta Srbiju čeka ako u okruženju izbije neki veliki evropski i svetski sukob oko Ukrajine, i ukazuju da je simptomatično što srpske vlasti na ove događaje ne reaguju ili reaguju na neprimeren način.\n– Ova tema prevazilazi dnevnu politiku i naše stranačke razmirice. Svi moramo da se zapitamo da li Srbija spremno dočekuje novu svetsku oluju koja dolazi – saopšteno je iz Dveri.\nDragišić: Nema bezbednosne opasnosti\nZoran Dragišič, Profesor Fakulteta za bezbednost smatra da je masovna migracija kosovskih Albanaca ka zemljama Evropske unije organizovan čin kriminalnih grupa, ali da ne predstavlja veliku bezbednosnu pretnju za Srbiju.\n– Službe bezbednosti treba da odgovore šta stoji iza ove masovne migracije, jer su one karakteristične za rat ili velike katastrofe kojih na Kosovu u ovom trenutku nema. Kosovo je bilo siromašno i pre deset meseci i pre dve godine, pa se ovo nije desilo. Bojim se da su to organizovale kriminalne grupe – rekao je Dragišić.\nKako je naveo, motivi organizatora tih migracija razlikuju se od motiva samih migranata sa Kosova. Ocenio je da učestali ilegalni prelasci granice sa Mađarskom ne predstavljaju bezbednosni rizik za Srbiju jer se uglavnom radi o poprodicama sa decom, a da kosovski Albanci koji se bore u redovima Islamakse države izlaze iz Srbije drugim kanalima.\n“Apsolutno jasno da su naše policijske snage, čim je taj problem počeo da se pojavljuje, stavile ga pod kontrolu, da su svi ti ljudi koji prelaže preko naše teritorije pod budnim okom službe bezbednosti i policije, tako da neki ozbiljni kriminalci ne bi sebe dovodili u tako rizičnu situaciju”, kazao je Dragišić.\nPrevious: Kupus – kralj zimskog povrća\nNext: Načelnik Gradiške Zoran Latinović odlučio je da sebe i još tri funkcionera ove opštine počasti sa po 8.000 maraka.


Miroslav Mišković pred policijom\nSudija za prethodni postupak odredio je pritvor Miroslavu i Marku Miškoviću, Milu Đuraškoviću i još petorici osumnjičenih, javlja Radio-televizija Srbije.\nTužilaštvo je u četvrtak uveče, nakon saslušanja, predložilo da se pritvor do 30 dana odredi Miroslavu i Marku Miškoviću, Milu Đuraškoviću i još petorici osumnjičenih.\nMiroslav Mišković i njegov sin Marko privedeni su u sredu sa još osam osoba, među kojima je i Milo Đurašković, vlasnik "Nibens grupe", "Šer korporacije" i Preduzeća za puteve (PZP) "Niš".\nOni se sumnjiče da su, zloupotrebom službenog položaja, izvlačili novac i imovinu iz privatizovanih preduzeća za puteve i tako Miškovićima i Milu Đuraškoviću pribavili više od 30 miliona evra.\nPrema navodima krivične prijave, Miroslav Mišković, Milo Đurašković i Marko Mišković su u periodu od 2005. do 2010. godine kao suvlasnici u privatizovanom Preduzeću za puteve "Niš", a preko njega i kao suvlasnici u drugim putarskim preduzećima - "Beograd", "Kragujevac", "Vranje", "Sremput", "Bačkaput" i drugih, neosnovano iz tih preduzeća izvukli novac i prisvojili imovinu u vrednosti oko dve milijarde i 870 miliona dinara.\nZajednički posao Miškovića i Đuraškovića započet je tokom 2005. godine kupovinom PZP "Beograd", koju je sa 23 miliona evra finansirao Miroslav Mišković i njegova kompanija "Hemslejd".\nPodsećamo, vlasnik Delta holdinga je drugi put saslušan u MUP-u u ponedeljak. Istog dana je saslušan i suvlasnik Nibensa Milo Đurašković.\nSin vlasnika "Delta holdinga" Marko Mišković saslušan je u petak u policiji, u svojstvu građanina, o saradnji svog preduzeća "Mera investment fond" s Đuraškovićevom "Nibens grupom". Marko Mišković je trebalo ove sedmice da ponovo bude saslušan u svojstvu građanina u policiji.\nOn je sprečen na aerodromu "Nikola Tesla" da avionom napusti zemlju i policija mu je oduzela pasoš kao meru za obezbeđenje prisustva radi neometanog vođenja pretkrivičnog postupka.\nNjegov otac, Miroslav Mišković, saslušan je prvi put prošlog ponedeljka o poslovanju firme "Delreal".


Ubrzani kursevi stranih jezika, koje organizujemo u EuroSchool školi stranih jezika, su namenjeni pre svega osobama koje imaju potrebu da što pre steknu izuzetno kvalitetno znanje određenog stranog jezika. Uz naše stručne predavače, za kratko vreme možete završiti kurs stranih jezika, i steći potvrdu o znanju istog.\nUbrzani kursevi stranih jezika su sve više popularni u Srbiji, jer se dosta ljudi odlučuje za kurs stranih jezika u poslednjem trenutku u odnosu na svoju potrebu. Bilo da se spremate za odlazak na rad u inostranstvo, za odlazak na inostrane studije, ili jednostavno planirate turističko putovanje, uz ubrzane kurseve u našoj EuroSchool školi stranih jezika steći ćete izuzetno kvalitetno i primenljivo znanje za kratko vreme.\nU našoj školi proći ćete ubrzani kurs stranog jezika koji Vam je potreban, i to u trajanju od dva meseca. Časovi će se izvoditi nedeljno tri puta u trajanju po 90 minuta, što je sasvim dovoljan fond kako bi ste usvojili znanje dovoljno da steknete potvrdu o znanju stranog jezika. Naravno, potrebno je i da položite neki od testova kako bi ste stekli potvrdu o znanju stranog jezika. Naši stručni predavači će Vam maksimalno pomoći da usvojite znanje, i da potpuno spremni zakoračite u iskušenja koja Vas očekuju u budućnosti.\nOnline ubrzani kurs stranih jezika\nUkoliko niste u mogućnosti da dođete u našu EuroSchool školu stranih jezika, možete učiti i iz udobnosti sopstvenog doma, a sve što Vam je potrebno za ovakav način učenja je dobra internet konekcija, i računar sa veb kamerom, jer se sva predavanja odvijaju putem Skajpa.\nUbrzani kursevi stranih jezika su namenjeni osobama koje imaju izuzetno malo vremena da se pripreme i kvalitetno nauče potrebni strani jezik. Ovo se obično dešava osobama koje skupljaju dokumentaciju za odlazak na rad u inostranstvo ili studije, pa ih iznenadi informacija da im je potrebna potvrda o znanju jezika. U EuroSchool školi stranih jezika spremni smo za sve situacije, te je ubrzani kurs stranog jezika pravo rešenje za ovu vrstu problema. Uz rad sa našim stručnim predavačima, kvalitetno ćete savladati strani jezik i na ovim kursevima.\nPolaznike kurseva stavljamo u RolePlay situacije, odnosno u svakodnevne situacije u kojima moraju koristiti strani jezik. Na ovaj način polaznici se pripremaju za buduća iskušenja koja im se mogu desiti., a znanje stranog jezika koje usvajaju na ovaj način je izuzetno kvalitetno i apsolutno primenljivo u praksi. Osim ovoga, tokom trajanja kursa koriste se i najsavremenije konverzacijske metode, a sve u cilju da sami polaznici steknu što više znanja tokom trajanja kursa.\nUbrzani kursevi stranih jezika se mogu učiti i individualno. Na ovaj način, znanje ćete usvojiti brže i kvalitetnije nego da učite u grupama, a stručni predavač će tokom časa biti posvećen isključivo Vama i Vašem znanju. Takođe, možete učiti i poluindividualno sa Vama još jednom bliskom osobom, a prednost ovakvog načina učenja je cena, jer ćete kurs za dve osobe dobiti po ceni jedne.


Miroljub Jevtić, generalni direktor „Infrastrukture železnice Srbije“: Železnički saobraćaj u Srbiji u uslovima snežnih padavina redovno i nesmetano se odvija – "Infrastruktura železnice Srbije" ad\n-Tokom današnjeg obilaska beogradskog železničkog čvora uverili smo se da se železnički saobraćaj na teritoriji glavnog grada u uslovima velikih snežnih padavina odvija nesmetano i redovno. I na svim drugim prugama u Srbiji železnički saobraćaj funkcioniše redovno i nesmetano. Preduzeli smo sve mere za redovno funkcionisanje železničkog saobraćaja u zimskim uslovima. Imajući u vidu velike snežne padavine, na barskoj pruzi smo smanjili broj mesta na kojima se ukrštaju vozovi. Zbog toga su tri voza na barskoj pruzi kasnila između 20 i 30 minuta, ali smo to učinili kako bi smo obezbedili redovno i nesmetano funkcionisanje železničkog saobraćaja na ovom pravcu, – izjavio je generalni direktor „Infrastrukture železnice Srbije“ Miroljub Jevtić, koji je danas obišao železničke stanice Rakovica i Topčider.\nJevtić je podsetio da Centralni oprativni štab „Infrastrukture železnice Srbije“ za rad u zimskim uslovima neprerkidno dežura, da je oko 900 zaposlnih angažovano na čišćenju i održavanju železničke infrastrukture, a da je u pripravnosti petnaest specijalizovanih ekipa za hitne intervencije, šest ekipa sa mehanizacijom i dve ekipe za saniranje kosina, kako bi u slučaju potrebe moglo da se brzo i efikasno reaguje.\n-Zahvaljujući specijalnoj emulziji koja se prvi put ove zime koristi na srpskim prugama, uspešno smo rešili problem zamrzavanja skretnica, koji je proteklih decenija predstavljao veliku poteškoću u funkcionisanju železničkog saobraćaja u zimskim uslovima, – istakao je Jevtić.\nStručne službe „Infrastrukture železnice Srbije“ redovno prate vremenske prilike na teritoriji čitave Srbije i u potpunosti su spremne su da brzo i adekvatno reaguju u svakoj situaciji.To dokazuje i činjenica da tokom prethodnog snežnog talasa nije bilo nikakvih vanrednih situacija prouzrokovanih snegom.


Apoteci kazna od 10.000 km zbog trostruko viših cijena - IlijasNet\nIlijasNet/BiH/Apoteci kazna od 10.000 km zbog trostruko viših cijena *Arhiva\nApoteci kazna od 10.000 km zbog trostruko viših cijena *Arhiva\nInspektori Federalne uprave za inspekcijske poslove kaznili su jednu apoteku u Sarajevu sa 10.000 KM zbog trostruko viših cijena dezinfekcionih sredstava, a pokrenut je i prekršajni postupak.\nDirektor Federalne uprave za inspekcijske poslove Anis Ajdinović izjavio je da su inspektori ove uprave bili u kontroli apoteka i tržnih centara za koje se pretpostavlja i za koje postoje saznanja da su, eventualno, povećali cijene.\n“Akcenat je na dezinfekcionim sredstvima u apotekama, kao što su, između ostalog, i maske. Na tržištu fali ovih medicinskih sredstava“, rekao je Ajdinović i istakao da su u jednoj apoteci konstatovane trostruko više cijene od prvobitnih za ovu vrstu proizvoda.\n“Navedena cijena nije realna za običnu masku, u normalnim uslovima cijena je od 0,10 do 0,20 feninga“, rekao je Halilović i dodao da se kao izgovor za poskupljenje koristi povećanje nabavne cijene.


Beograd arhiva vesti 07.01.2018 - Naslovi.net\nBožić je danas obeležen i u opštini Grocka, u čijoj je organizaciji na platou ispred skupštine opštine održano lomljenje česnice sa početkom u 12 časova. Praznik je proslavljen tradicionalnim lomljenjem božićne česnice, koja je ove godine… »\nDa li ste ih opazilii? Visibabe ponikle širom prestonice, a evo gde ih možete pronaći\nPoznati vesnici proleća - visibabe, usred zime počele su da niču u glavnom gradu, skrivene u vrtovima, parkovima i dvorištima. Kako meterolozi navode, njihova pojava je logična posledica natprosečnih temperatura tokom zime. - Kad god tokom zime… »\nOpusteo simbol Beograda: Glavna železnička stanica danas izgleda ovako\nJedna od najstarijih zgrada prestonice, monumentalno zdanje, reprezentativni primer razvoja Srbije s kraja 19. veka i simbol Beograda, Železnička stanica Beograd, danas je skoro potpuno pusta. Prvi voz sa ove stanice krenuo je ka Zemunu 20. avgusta… »\n07.01.2018 Beograd, izvori


Dveri: Odmah ukinuti štetnu autonomiju Vojvodine | TV KANAL 9 NOVI SAD\nNaslovna BAŠ LAŽEMO Dveri: Odmah ukinuti štetnu autonomiju Vojvodine\nDveri: Odmah ukinuti štetnu autonomiju Vojvodine\n"Bolje sprečiti nego lečiti - kaže naš narod! Zato ukinimo autonomiju Vojvodine kao ekonomski štetnu i politički suvišnu!" - traži Ivan Kostić, član Starešinstva Pokreta Dveri i koordinator za severnu Srbiju.\nNakon što je Ustavni sud Srbije doneo odluku da su pojedine odredbe Statuta Vojvodine protivustavne i da se u roku od šest meseci moraju uskladiti sa Ustavom Srbije, Pokret Dveri se oglasio sa stavom da je jedino rešenje ovog problema ukidanje ove nepotrebne i veštačke komunističke tvorevine, koja će, dok se ne ukine, uvek predstavljati potencijalno političko žarište u Srbiji i povod za dalje razjedinjavanje srpskog nacionalnog i državnog korpusa.\nOni navode da je odluka Ustavnog suda “dobra vest” s obzirom koliko su se vladajuće strukture u proteklom periodu trudile da Vojvodini pripišu određena prava koja ona nikad nije imala, a koja će nekome u budućnosti poslužiti da od autonomije nakon toga zatraži i atribute državnosti.\nMeđutim, naglašavaju da je ova odluka proizvela veliko nezadovoljstvo među članovima vladajućih struktura u Vojvodini, koji govore da „država Srbija još uvek nije u stanju da iskorači iz jednog centralističkog modela upravljanja“.\n[quote_box_center]Mi moramo postaviti pitanje: zašto je Ustavni sud doneo odluku da se ostavi rok od šest meseci da se te odredbe usaglase sa Ustavom?[/quote_box_center]\nKao razlog navode mogućnost da se ostavi nada autonomaškim strukturama u liku DS, LSV i SVM da će u narednih šest meseci možda doći do promene Ustava Srbije (ako dođe do koalicije SNS i DS), gde bi Vojvodina umesto dosadašnjih prava dobila još više nadležnosti koji će je još više izolovati od Beograda i Srbije.\nPrethodni tekstZapošljavanja u okrilju noći: uoči moratorijuma na zapošljavanje u javnom sektoru…\nSledeći tekstNaš ministar koji je hteo da “reketira” Kineze…


devet-meseci - strana 6 - Vesti - Svet Plus\ndevet meseci najnovije vesti - strana 6\nCinemania 2013: Predstavljamo vam svih devet filmova (Foto+Video)\nDvadeset i prva revija filmova Cinemania u organizaciji distributerske kuće Tuck biće održana od 30. oktobra do 3. novembra. U Velikoj dvorani Sava Centra i Areni Cineplex biće prikazano devet ostvarenja najrazličitijih žanrova, posle čega će se svi oni naći u redovnoj bioskopskoj distribuciji.\nDžastin Biber predstavio novu pesmu Heartbreaker: Sledi još devet premijera ..\nDžastin Biber započeo je ovog ponedeljka "lanac premijera" deset pesama sa novog albuma, a prva na redu našla se numera "Heartbreaker" na koju je specijalno ponosan.\nSkarlet Johanson: Sa devet godina sam zvučala kao pijanica\nPrelepa glumica Skarlet Johanson otkrila je da je u detinjstvu imala problem na audicijama za uloge jer je imala jako čudan glas.\nDevet eksplozivnih činjenica o orgazmu\nUvrnuta istina o preplavljujućem osećaju koji nam život čini lepšim... Otkrivamo vam devet stvari koje niste znali o orgazmu.\nSeverina poslednji put imala seks sa Milanom Popovićem pre 28 meseci!\nBez obzira što su Severina i njen bivši partner Milan Popović, dugo glumili da su zaljubljeni i presrećni zajedno, izgleda da se strast u njihovoj vezi ugasila mnogo pre nego što su raskinuli početkom avgusta.


Vinarija Janko - Vesti\nDok su u jeku pripreme za potpuno i trajno preseljenje kompletnog Podruma Janko u nov, moderan objekat, stigle su i neke medalje, pa i trofeji iz Sofije sa BIWC. Dragan Vasić, vlasnik Podruma Janko je povodom tih nagrada, kao i samog preseljenja upriličio za svoje renomirane kolege popodnevnu prigodnu zabavu. Svojim prisustvom, ovaj događaj su uveličali, gospoda: Miodrag Radovanović, Božidar Aleksandrović, Miroslav Kovačević, Veselin Despotović, Saša Jović, Slavoljub Jeremić, Aleksandar Zeremski, Srđan Lukajić, Goran Milanov i ostali...\nNajbolje belo vino (bar) Balkana\nVrtlog (2013, Sauvignon Blanc) Podruma Janko iz Smedereva\nU bugarskoj prestonici, na nedavno održanom BIWC, nezvaničnom prvenstvu Balkana u kvalitetu vina, proizvod prekaljenog smederevskog vinskog „ratnika“ (Podrum Janko) je ovenčan titulom za najbolje belo vino Balkana. Ovu laskavu titulu je zasluženo prigrlio Vrtlog (2013), sovinjon blan koji je fermentisao i odležavao u srpskom bariku. Ovo vino je autorsko delo enologa Mladena Dragojlovića, čije ime se nalazi i na etiketi novopočenog balkanskog šampiona.\nGodišnja nagrada specijalizovanog časopisa Vino & Fino\nPodrumu Janko iz Smedereva za najbolje crveno vino godine\nNa sada već tradicionalnoj godišnjoj proslavi renomiranog vinskog magazina Vino & Fino, dodeljeno je nekoliko nagrada. Laureat u kategoriji „Najbolje crveno vino Srbije“ za 2014-tu godinu, očekivano je osvojio Podrum Janko iz Smedereva, za svoj nadmoćni Stari Zavet (2011). Ova nagrada predstavlja zatvaranje kruga nagrada u ovoj kalendarskoj godini, koju je na izvestan način Stari Zavet i obeležio.\nStari Zavet oduševio na Decanteru\n2011, Cabernet Sauvignon, Merlot, Cabernet Franc\nNa eminentnom vinskom takmičenju u Londonu, po mnogima najcenjenijem i najrelevantnijem u svetu vina globalno, Podrum Janko iz Smedereva, za svoj Stari Zavet (2011) osvaja prvu zlatnu medalju za vinsku Srbiju. Pored zlatne medalje, inače izuzetno značajnog uspeha, ovo vino dobija i trofej za najbolje crveno vino Jugoistočne Evrope u cenovnoj kategoriji iznad 15 funti sterlinga u podrumu. Na osnovu izuzetno visoke ocene, ovo vino je bilo u konkurenciji (sa još šest etiketa) i za najbolje crveno vino sveta.